cyanic-selkie/wikianc huggingface dataset:
ದ್ರವೀಕೃತ ಪೆಟ್ರೋಲಿಯಮ್‌ ಅನಿಲ(ಎಲ್‌ಪಿಜಿ),
ಬೆಂಕಿಯ ಅಪಾಯ ಮತ್ತು ಉಪಶಮನ
ನಿರ್ದಿಷ್ಟ ಕಾಲ ಮತ್ತು ತೀವ್ರತೆಯ ಅಗ್ನಿಗೆ LPG ಧಾರಕ(ಕಂಟೇನರ್)ಗಳನ್ನು ಒಡ್ಡಿದಲ್ಲಿ,ಅವು ಕುದಿಯುವ ದ್ರವ ಹಿಗ್ಗುವ ಆವಿ ಸ್ಫೋಟಕ್ಕೆ (BLEVE)ಈಡಾಗುತ್ತದೆ. LPG ಸ್ಫೋಟಗಳು ವಿನಾಶಕಾರಿ ಪ್ರವೃತ್ತಿ ಕಾರಣ, ಈ ವಸ್ತುವನ್ನು ಅಪಾಯಕಾರಿ ಸರಕು ಎಂದು ವಿಂಗಡಿಸಲಾಗಿದೆ. ಬೃಹದಾಕಾರದ ಕಂಟೇನರ್(ಧಾರಕ)ಗಳನ್ನು ಹೊಂದಿರುವ ದೊಡ್ಡ ಸಂಸ್ಕರಣಾಗಾರಗಳು ಮತ್ತು ಪೆಟ್ರೋಕೆಮಿಕಲ್ ಘಟಕಗಳಲ್ಲಿ ಸಾಮಾನ್ಯವಾಗಿ ಇದು ಕಳವಳದ ವಿಚಾರವಾಗಿದೆ. ಇಂತಹ ಧಾರಕಗಳಿಗೆ ಅಗ್ನಿ ನಿರೋಧಕ ರೇಟಿಂಗ್‌ ನೀಡಲು ವ್ಯವಸ್ಥೆ ಕಲ್ಪಿಸುವುದು ಇದಕ್ಕೆ ಪರಿಹಾರ ಕ್ರಮವಾಗಿದೆ. ಧಾರಕಗಳು ಸಿಲಿಂಡರ್ ಆಕಾರ ಅಥವಾ ಚಪ್ಪಟೆಯಾಗಿದ್ದರೆ,ಅವುಗಳನ್ನು "ಸಿಗಾರ್‌ಗಳು‌" ಅಥವಾ "ಬುಲೆಟ್‌ಗಳು" ಎನ್ನಲಾಗುತ್ತದೆ; ಗೋಲಾಕಾರದ ಧಾರಕಗಳನ್ನು "ಸ್ಫಿಯರ್‌"ಗಳು ಎನ್ನಲಾಗುತ್ತದೆ. ದೊಡ್ಡ, ಗೋಲಾಕಾರದ LPG ಧಾರಕಗಳು ಸುಮಾರು 15 ಸೆ.ಮೀ.ಗಳವರೆಗೂ ದಪ್ಪನಾದ ಉಕ್ಕಿನ ಗೋಡೆ ಹೊಂದಿರುತ್ತವೆ. ಸಾಮಾನ್ಯವಾಗಿ, ಅವುಗಳ ಮೇಲೆ, ಮಧ್ಯಭಾಗದಲ್ಲಿ ಮಂಜೂರು ಮಾಡಲಾದ ಒತ್ತಡ ಶಮನಗೊಳಿಸುವ ಕವಾಟವನ್ನು ಅಳವಡಿಸಲಾಗುತ್ತದೆ. ಹೈಡ್ರೋಕಾರ್ಬನ್‌ಗಳ ಆಕಸ್ಮಿಕ ಸೋರಿಕೆಗಳು LPG ಧಾರಕವನ್ನು ಹೊತ್ತಿಸಿ ತಾಪಮಾನ ಹೆಚ್ಚಿಸಬಹುದು. ಇದರಿಂದ, ಮೂಲಭೂತ ಅನಿಲ ನಿಯಮಗಳಂತೆ, ಧಾರಕದ ಉಷ್ಣಾಂಶ ಮತ್ತು ಒತ್ತಡವೂ ಸಹ ಹೆಚ್ಚಾಗುತ್ತದೆ. ಮಿತಿಮೀರಿದ ಒತ್ತಡವನ್ನು ಹೊರಬಿಡುವುದರ ಮೂಲಕ, ಧಾರಕವು ಸಿಡಿಯುವುದನ್ನು ತಡೆಗಟ್ಟಲು ಅದರ ಮೇಲಿರುವ ಉಪಶಮನ ಕವಾಟವನ್ನು ವಿನ್ಯಾಸಗೊಳಿಸಲಾಗಿದೆ. ಸಾಕಷ್ಟು ಸಮಯ ಹಾಗೂ ತೀವ್ರತೆಯ ಅಗ್ನಿಯಿಂದ,ಕುದಿಯುತ್ತಿರುವ ಹಾಗೂ ಹಿಗ್ಗುತ್ತಿರುವ ಅನಿಲದಿಂದ ಉಂಟಾದ ಒತ್ತಡವು ಹೆಚ್ಚುವರಿ ಒತ್ತಡವನ್ನು ಹೊರಬಿಡುವ ಕವಾಟದ ಸಾಮರ್ಥ್ಯವನ್ನು ಮೀರಬಹುದು. ಇದು ಸಂಭವಿಸಿದರೆ,ಹೆಚ್ಚಿನ ಅಪಾಯಕ್ಕೀಡಾದ ಧಾರಕವು ದೊಡ್ಡ ಪ್ರಮಾಣದಲ್ಲಿ ಸಿಡಿದುಹೋಗಿ, ಅದರ ಚೂರುಗಳು ಹೆಚ್ಚಿನ ವೇಗದಲ್ಲಿ ಪ್ರಸರಿಸುತ್ತವೆ. ಬಿಡುಗಡೆಯಾದ ಅನಿಲಗಳಿಗೂ ಬೆಂಕಿ ಹೊತ್ತಿಕೊಂಡು, ಇತರ ಟ್ಯಾಂಕ್‌ಗಳು ಸೇರಿದಂತೆ ಸಮೀಪದ ವಸ್ತುಗಳಿಗೆ ಹಾನಿ ಉಂಟುಮಾಡುತ್ತದೆ. "ಸಿಗಾರ್‌" ರೂಪದ ಧಾರಕಗಳಲ್ಲಿ, ಮಧ್ಯದಲ್ಲಿ ಒಡೆದರೆ ಅದರ ಎರಡೂ ಬದಿಗಳಲ್ಲಿ ಎರಡು "ರಾಕೆಟ್‍"‌ಗಳಂತೆ ಹಾರಿಹೋಗುತ್ತವೆ.ಪ್ರತಿಯೊಂದು ಭಾಗದಲ್ಲಿ ವಿಪುಲ ಇಂಧನದೊಂದಿಗೆ ಅತ್ಯಂತ ವೇಗದಲ್ಲಿ ಅವನ್ನು ಇಂಧನ ಖರ್ಚಾಗುವ ತನಕ ನೂಕುತ್ತವೆ.
ಇದನ್ನು ಉಪಶಮನಗೊಳಿಸುವ ಕ್ರಮಗಳ ಪೈಕಿ, ಅಗ್ನಿಯ ಸಂಭಾವ್ಯ ಮೂಲಗಳಿಂದ LPG ಟ್ಯಾಂಕ್‌ಗಳನ್ನು ಪ್ರತ್ಯೇಕವಾಗಿ ಸ್ಥಾಪಿಸುವುದು ಸಹ ಒಂದು. ರೈಲಿನ ಮೂಲಕ ಸಾಗಿಸುವಾಗ, LPG ಟ್ಯಾಂಕ್‌ಗಳ ಮಧ್ಯೆ ಇತರ ಸರಕುಗಳನ್ನು ಇಡುವ ಮೂಲಕ ವ್ಯವಸ್ಥಿತವಾಗಿ ಜೋಡಿಸಬಹುದು. ಇದನ್ನು ಯಾವಾಗಲೂ ಮಾಡಲಾಗುವುದಿಲ್ಲ, ಆದರೂ ಇದು ಸಮಸ್ಯೆಗೆ ಕಡಿಮೆ-ವೆಚ್ಚದ ಪರಿಹಾರ ನೀಡಬಲ್ಲದು. ಸಾಮಾನ್ಯವಾಗಿ ಮೇಲೆ ಉಪಶಮನ ಕವಾಟಗಳು ಹಾಗೂ ಅದರ ಸುತ್ತಲೂ ಕಂಬಿತಡೆಗಳ ಮೂಲಕ LPG ರೈಲು ಬೋಗಿಗಳನ್ನು ಸುಲಭವಾಗಿ ಗುರುತಿಸಬಹುದು.
ಹೊಸ LPG ಧಾರಕಗಳಿಗೆ ಸಂಬಂಧಿಸಿದಂತೆ,ಅವುಗಳನ್ನು ಸುಮ್ಮನೇ ಹೂಳಬಹುದು,ಸುಲಭದ ನಿರ್ವಹಣೆಗಾಗಿ ಕವಾಟಗಳು ಮತ್ತು ಆರ್ಮೆಚರುಗಳನ್ನು ಮೇಲೆ ಕಾಣುವಂತೆ ಬಿಡಬಹುದು. ಆದರೂ ಸಹ, ಬಹಳ ಎಚ್ಚರಿಕೆ ವಹಿಸುವುದು ಉತ್ತಮ, ಏಕೆಂದರೆ ಪ್ರೈಮರ್‌ಗಳಿಗೆ ಯಾಂತ್ರಿಕ ಹಾನಿಯಾದಲ್ಲಿ, ಧಾರಕಗಳಿಗೆ ತುಕ್ಕು ಹಿಡಿದು ಅಪಾಯಕಾರಿ ಸ್ಥಿತಿ ಎದುರಾಗಬಹುದು. ಹೂಳಲಾಗಿರುವ ಧಾರಕಗಳಲ್ಲಿ, ಹೊರಗೆ ಕಾಣುವ ಭಾಗಗಳಿಗೆ, ಕೇವಲ ಮಂಜೂರು ಮಾಡಲಾದ ಅಗ್ನಿನಿರೋಧಕ ವಸ್ತುಗಳಾದಇಂಟುಮೆಸೆಂಟ್ ಮತ್ತು/ಅಥವಾ ಶಾಖಗ್ರಾಹಿಹೊದಿಕೆಗಳು ಅಥವಾ ಅಗ್ನಿನಿರೋದಕ ಪ್ಲ್ಯಾಸ್ಟರ್‌ ಲೇಪಿಸಬಹುದಾಗಿದೆ. ಅನಿಲ ಧಾರಕಗಳ ಉಳಿದ ಭಾಗಗಳನ್ನು ಮಣ್ಣು ಸಮೃದ್ಧವಾಗಿ ರಕ್ಷಿಸುತ್ತದೆ. ಉಪಕರಣದ ಸಮರ್ಪಕ ನಿರ್ವಹಣೆ ನಡೆಸುವ ಉದ್ದೇಶಗಳಿಗಾಗಿ ಕೆಲವು ಸೂಚಿಫಲಕ ಹಾಗೂ ಇತರ ಬಿಡಿಭಾಗಗಳಿಗೆ ಸುಲಭದ ಪ್ರವೇಶಕ್ಕಾಗಿ ತೆರೆಯಬಹುದಾದಂತಹ ವಿಶೇಷ ಹೊದಿಕೆಗಳನ್ನು ಹೊಂದಿರುತ್ತವೆ.
ಬಹಳ ದಪ್ಪನಾದ ಉಕ್ಕಿನ ಗೋಡೆಗಳನ್ನು ಹೊಂದಿದ್ದರೂ ಸಹ, ಹಿಗ್ಗಿಸುವಿಕೆ, ಸಂಕುಚಿತಗೊಳಿಸುವಿಕೆ, ತುಂಬಿಸುವಿಕೆ ಹಾಗೂ ಖಾಲಿಯಾಗುವಿಕೆಯಂತಹ ಪ್ರಕ್ರಿಯೆಗಳ ಕಾರಣ LPG ಧಾರಕಗಳು ಗಮನಾರ್ಹವಾದ ಚಲನೆಗೆ ಗುರಿಯಾಗುತ್ತವೆ. ಇಂತಹ ನಿರ್ವಹಣೆಯ ಕಾರ್ಯವು ದೀರ್ಘಾವಧಿಯಲ್ಲಿ ಹೂಳುವ ಆಯ್ಕೆ ಆಕರ್ಷಣೆ ಪ್ರಮಾಣವನ್ನು ಸ್ವಲ್ಪ ಕಡಿಮೆ ಪಡೆಯಬಹುದು.ಏಕೆಂದರೆ, ಮಣ್ಣಿನ ಮೂಲಕ ಧಾರಕದ ಹೊರ ಜಲನಿರೋಧಕಕ್ಕೆ, ಯಾಂತ್ರಿಕ ಹಾನಿ ಗುರುತಿಸುವುದು ಕಷ್ಟವಾಗುತ್ತದೆ. ಎಪಾಕ್ಸಿ ಲೇಪಿತ ಹೊರಹೊದಿಕೆಯ ಮೇಲೆ ಸಣ್ಣ ಕಲ್ಲು ಹಿಂದಕ್ಕೂ ಮುಂದಕ್ಕೂ ಘರ್ಷಣೆಯಿಂದ ಜಲನಿರೋಧಕವನ್ನು ಹಾನಿಗೊಳಿಸಿ ತುಕ್ಕುಹಿಡಿಯಲು ಕಾರಣವಾಗಬಹುದು.
ಅಜೈವಿಕ ಪ್ಲ್ಯಾಸ್ಟರ್‌ ಬಳಸಿ ಇಡೀ ಗೋಲಾಕಾರದ ಧಾರಕವನ್ನು ಮುಚ್ಚಬಹುದು ಎಂದು ಲೆಕ್ಕಾಚಾರ ಹಾಕಿ ಸಮರ್ಥಿಸಿ ಬರೆಯಬಹುದು. ಆದರೂ, ವಿಸ್ತರಿತ ಕಾಲಾವಧಿಗಳಲ್ಲಿ ಇಂತಹ ಪ್ಲ್ಯಾಸ್ಟರ್‌ಗಳನ್ನು ನಿರ್ವಹಿಸಿಕೊಂಡು ಹೋಗುವುದು ಕಷ್ಟಕರವಾಗಬಹುದು.
ಈ ಕ್ಷೇತ್ರದಲ್ಲಿ ದೊಡ್ಡ ಪ್ರಮಾಣದ ದೋಷಗಳು ಈ ಹಿಂದೆ ಘಟಿಸಿವೆ. ಕ್ಷಾರೀಯ ಪ್ಲ್ಯಾಸ್ಟರ್‌ (ಆಲ್ಕಲೈನ್‌ ಪ್ಲ್ಯಾಸ್ಟರ್‌) ಬಳಸುವುದರ ಮೂಲಕ ಉಕ್ಕಿನ ಪದರವನ್ನು ತುಕ್ಕುಹಿಡಿಯುವುದರಿಂದ ಸಮರ್ಪಕವಾಗಿ ರಕ್ಷಿಸಬಹುದು ಎಂಬ ಭಾವನೆಯಿತ್ತು. ಇಂತಹ ಪ್ಲ್ಯಾಸ್ಟರ್‌ಗಳಲ್ಲಿ ಸಿಮೆಂಟ್ ಕಲ್ಲಿನ ಅಂಶವು ಕ್ಷಾರೀಯತೆಗೆ ಕಾರಣ. ಇಂತಹ ಕ್ಷಾರೀಯತೆಯು ಸಾಮಾನ್ಯವಾಗಿ ಕಾಯಂ ಆದ ಗುಣ ಹೊಂದಿರುವುದಿಲ್ಲ, ಇದರಿಂದಾಗಿ, ಅತ್ಯುತ್ತಮ ಗುಣಮಟ್ಟದ ಇಪಾಕ್ಸಿ ಪ್ರೈಮರ್‌‌ಗಳನ್ನು ಬಳಸಿ ಜಲನಿರೋಧಕಗೊಳಿಸುವುದು ಬಹಳ ಮುಖ್ಯ. ಜೊತೆಗೆ, ಕೆಲವು ಅಗ್ನಿನಿರೋಧಕ ಪ್ಲ್ಯಾಸ್ಟರ್‌ ಮಾರಾಟಗಾರರು ಪ್ಲ್ಯಾಸ್ಟರ್‌ನ್ನು ಬಾಹ್ಯ ಜಲನಿರೋಧಕಗೊಳಿಸುವ ಅಗತ್ಯವಿದೆ. ಏಕೆಂದರೆ, ತೆರೆದಿಟ್ಟ ಪ್ಲ್ಯಾಸ್ಟರ್‌ಗಳಲ್ಲಿ ಕಡಿಮೆಗೊಂಡ ಕ್ಷಾರೀಯತೆಯು, ಪ್ಲ್ಯಾಸ್ಟರ್‌ನ್ನು ಬಂಧಿಸುವ ಸಿಮೆಂಟ್ ಕಲ್ಲಿನ ಮೇಲೆ ಹಾನಿಕರ ಪರಿಣಾಮ ಬೀರಬಹುದು. ಇದಕ್ಕೆ ತದ್ವಿರುದ್ಧವಾಗಿ, ಇಂಟುಮೆಸೆಂಟ್ ಹಾಗೂ ಶಾಖಗ್ರಾಹಿ ಹೊದಿಕೆಗಳು ಸಾಮಾನ್ಯವಾಗಿ ಎಪಾಕ್ಸಿ ಆಧಾರಿತವಾಗಿರುತ್ತವೆ. ಇದರ ಅರ್ಥ, ಪದರ ತುಕ್ಕು ಹಿಡಿಯುವ ಯಾವುದೇ ಸಮಸ್ಯೆ ಉದ್ಭವಿಸಲಾರದು.
ಅಗ್ನಿನಿರೋಧಕವು ಎಲ್ಲ ಜಡ ಅಗ್ನಿ ರಕ್ಷಣಾ ಉತ್ಪನ್ನಗಳಂತೆ,ಕಟ್ಟುನಿಟ್ಟಾದ ಲಿಸ್ಟಿಂಗ್ ಮತ್ತು ಬಳಕೆ ಅನುಮೋದನೆ ಮತ್ತು ಅನುಸರಣೆಗೆ ಒಳಗಾಗುತ್ತವೆ. ಇದರೊಂದಿಗಿನ ಸಮಸ್ಯೆಯೇನೆಂದರೆ, ಈ ಸ್ವರೂಪದ ಬಾಹ್ಯ ರಚನೆಗಳು ಯಾವುದೇ ಕಟ್ಟಡ ನಿಯಮ ಸಂಹಿತೆಯಾಗಲೀ ಅಗ್ನಿ ನಿಯಮ ಸಂಹಿತೆಗಾಗಲೀ ಒಳಗಾಗುವುದಿಲ್ಲ. ಇದರ ಅರ್ಥವೇನೆಂದರೆ ಬಹುತೇಕ LPG ಧಾರಕಗಳು ಯಾವುದೇ ಅಗ್ನಿ ನಿರೋಧಕಗಳು ಇಲ್ಲದಿರುವುದು ಕಂಡುಬರುತ್ತದೆ.ಸೂಕ್ತ ಉಪಶಮನಾ (ಮುಂಜಾಗರೂಕತಾ)ವಿಧಾನಗಳನ್ನು ಬಳಸುವಂತೆ ಮಾಲೀಕರಿಗೆ ಬಲಪ್ರಯೋಗಿಸಲು ಯಾವುದೇ ಸ್ಥಳೀಯ ನಿಯಮಾವಳಿಗಳಾಗಲಿ, ವ್ಯಾಪ್ತಿ ಹೊಂದಿರುವ ಪ್ರಾಧಿಕಾರವಾಗಲೀ ಅಥವಾ ವಿಮಾ ನಿರೀಕ್ಷಣಾಧಿಕಾರಿಯಾಗಲೀ ಇರುವುದಿಲ್ಲ. ಇಂತಹ ವಿಚಾರಗಳನ್ನು ಕುರಿತು, ವಿಮಾ ಸಂಸ್ಥೆಗಳೂ ಸಹ ಸ್ಪರ್ಧಾತ್ಮಕವಾಗಿ ಪೇಚಿನ ಸ್ಥಿತಿಯನ್ನು ಅನುಭವಿಸುತ್ತವೆ. ಏಕೆಂದರೆ ಇಂತಹ ವಸ್ತುಗಳಿಗೆ ಸಂಬಂಧಿಸಿದಂತೆ ಅವು ಕೇವಲ ವಿಮಾ ದರಗಳ ಆಧಾರದ ಮೇಲಷ್ಟೇ ಪೈಪೋಟಿ ಮಾಡುತ್ತಿಲ್ಲ, ಜೊತೆಗೆ ಅವರ ನಿರೀಕ್ಷಣಾಧಿಕಾರಿಗಳ ಕಟ್ಟುನಿಟ್ಟಾದ ಬೇಡಿಕೆಗಳ ಆಧಾರದ ಮೇಲೆ ಸಹ ಪೈಪೋಟಿ ಮಾಡಬೇಕಾಗಿದೆ. LPG ಧಾರಕ ಆಗ್ನಿನಿರೋಧಕ ಪರೀಕ್ಷೆಗಳಲ್ಲಿಯೂ ಸಹ ವ್ಯತ್ಯಾಸಗಳಿವೆ. ಜರ್ಮನಿ ದೇಶದ ಬರ್ಲಿನ್‌ ನಗರದ "BAM" ನ ಬ್ರಾನ್ಷ್‌ವೀಗ್‌ ಪರೀಕ್ಷಾ ಘಟಕದಲ್ಲಿ ವಾಸ್ತವಿಕ ಒಡ್ಡುವಿಕೆ ಕೈಗೊಳ್ಳಲಾಗುತ್ತದೆ. BAMನ ಪರೀಕ್ಷಾ ವಿಧಾನದಂತೆ, ಒಂದು ಸಣ್ಣ LPG ಧಾರಕವನ್ನು ಹೈಡ್ರೋಕಾರ್ಬನ್‌ ಟೆಸ್ಟ್‌ ಕರ್ವ್‌ಗೆ ಒಳಪಡಿಸಿ, ಫಲಿತಾಂಶಗಳನ್ನು ಪರಿಮಾಣಿಸುವುದು.
ಉತ್ತರ ಅಮೆರಿಕಾದಲ್ಲಿ ನಡೆಸುವ ಪರೀಕ್ಷಾ ವಿಧಾನಗಳು UL1709 ಆಧಾರಿತವಾಗಿವೆ. UL1709 ಪರೀಕ್ಷಾ-ಪ್ರಯೋಗಗಳಿಗೆ ಸರಿಯಾದ ಸಮಯ/ಉಷ್ಣಾಂಶ ಸೂಚಕ ರೇಖೆಯನ್ನು ಬಳಸುತ್ತವೆ. ಅದು ಕೇವಲ ಉಕ್ಕಿನ ಕಾಲಂಗಳ ಪರೀಕ್ಷೆಗಳಿಗೆ ಮಾತ್ರ ಸೀಮಿತವಾಗಿವೆ (ಬೀಮ್‌ಗಳ ಪರೀಕ್ಷೆ ಕೂಡ ಇಲ್ಲ). BAM ವಾಸ್ತವಿಕವಾಗಿ ಅಗ್ನಿನಿರೋಧಕ ನೈಜ LPG ಧಾರಕವನ್ನು ತೆರೆದಿಡುತ್ತದೆ. ಬಳಸಲಾದ ಅಗ್ನಿನಿರೋಧಕ ರೀತಿ ಏನೇ ಇರಲಿ, ಲಿಸ್ಟಿಂಗ್‌ ಮತ್ತು ಅನುಮೋದನೆ ಬಳಕೆ ಮತ್ತು ಅನುಸರಣೆ‌ ನಿಯಮಾವಳಿಗತ್ತ ಕೂಲಂಕಷ ಗಮನ ಹರಿಸುವುದು ಬಹಳ ಮುಖ್ಯವಾಗಿದೆ. ಜೊತೆಗೆ, ಆಯ್ಕೆ ಮಾಡಲಾದ ಉತ್ಪನ್ನವು ಉತ್ಪನ್ನ ಪ್ರಮಾಣೀಕರಣಕ್ಕೆ ಒಳಗಾಗಿದೆಯೆಂಬುದನ್ನು ಖಚಿತಪಡಿಸಿಕೊಳ್ಳಬೇಕು. ಇದರಡಿ, ನಿರ್ವಹಣೆಗಳ ಅವಧಿಗಳಲ್ಲಿ ಉತ್ಪನ್ನವು ಪರಿಸರ ಒಡ್ಡುವಿಕೆಗಳಿಗೆ ಒಳಗಾಗುವುದು ಸಹ ಮೂಲ ಪರೀಕ್ಷೆಯಲ್ಲಿ ಸೇರಿದೆ. ವಿಶೇಷವಾಗಿ ಶಾಖಗ್ರಾಹಿ ಮತ್ತು ಇಂಟುಮೆಸೆಂಟ್ ಮುಂತಾದ ಸಾವಯವ ಉತ್ಪನ್ನಗಳಿಗೆ ಸಂಬಂಧಿಸಿದಂತೆ, ಉತ್ಪನ್ನಗಳ ಬಲವರ್ಧನೆಯ(ಬೌತಿಕ ರಚನೆಯಲ್ಲಿ ಉಂಟಾಗುವ ಬದಲಾವಣೆ) ಮಾನದಂಡಗಳನ್ನು ಕೂಲಂಕಷವಾಗಿ ವಿಮರ್ಶಿಸಬೇಕಿದೆ. ಇದರಂತೆ, ಉತ್ಪನ್ನವು ಇನ್ನೆಷ್ಟು ದಿನಗಳ ಕಾಲ ಉಪಯೋಗಕ್ಕೆ ಬರಬಹುದು ಎಂಬುದನ್ನು ಪರಿಮಾಣಿಸುವ ಅಗತ್ಯವಿದೆ. ಈ ವಿಚಾರದಲ್ಲಿ UL1709 "ಶೋಭಿಸು"ತ್ತದೆ. ವಾಸ್ತವಿಕ ಅಗ್ನಿ ಪರೀಕ್ಷೆಗೆ ಮುಂಚೆ ನಡೆಸಲಾದ ಪೂರ್ಣಪ್ರಮಾಣದ ಪರಿಸರ ಪರೀಕ್ಷೆಗಳನ್ನು ಸಹಿಸಿಕೊಳ್ಳುವ ಯಾವುದೇ ಉತ್ಪನ್ನವು ಅತ್ಯಂತ ದೃಢ ಉತ್ಪನ್ನವೇ ಆಗಿರುತ್ತದೆ. ಉತ್ಪನ್ನವನ್ನು ಅಗ್ನಿ ಪರೀಕ್ಷೆಗೆ ಒಡ್ಡುವ ಮುಂಚೆ ಉತ್ಪನ್ನ ಕಾರ್ಯನಿರ್ವಹಿಸದಿರಲು ಕಾರಣವಾದ ಪರಿಸ್ಥಿತಿಗಳನ್ನು ನಿರ್ಣಯಿಸುವುದು ಇದರ ಉದ್ದೇಶ. ಮೊಟ್ಟಮೊದಲಿಗೆ ಸೂಕ್ತ ಪರಿಸರ ಪರೀಕ್ಷೆಗಳನ್ನು ಮುಗಿಸಿ, ಆನಂತರ ಅಗ್ನಿಗೆ ಒಡ್ಡುವ ಪರೀಕ್ಷೆಗಳಿಗೆ ಒಳಗಾದ ಉತ್ಪನ್ನಗಳನ್ನು ಬಳಸುವುದು. ಎಲ್ಲ ಅನ್ವಯಿಸುವ ಒಡ್ಡುವಿಕೆಗಳಿಗೆ ಅದೇ ಮಾದರಿ ಪರೀಕ್ಷೆಗಳನ್ನು ಬಳಸಿಕೊಂಡು ಸೂಕ್ತ ಜಾಗರೂಕತೆ ಪ್ರದರ್ಶಿಸಬಹುದು, ಆದರೆ ಬೇರೆ ರೀತಿಯಲ್ಲಲ್ಲ. ಇದೇ ರೀತಿ, ಇಂಟುಮೆಸೆಂಟ್‌ಗಳಿಗೆ(ಊದಿಕೊಳ್ಳುವ) DIBt ಬಲವರ್ಧನೆಯ(ಬೌತಿಕ ರಚನೆಯಲ್ಲಿ ಬದಲಾವಣೆ) ಅರ್ಹತೆಗಳು ಬಹಳ ವಿಶ್ವಾಸಾರ್ಹವೆಂದು ಸಾಬೀತಾಗಿವೆ. ಬಲವರ್ಧನೆ ಹಾಗೂ ಪರಿಸರೀಯ ಒಡ್ಡುವಿಕೆಗಳ ವ್ಯಾಪ್ತಿ ಮತ್ತು ಗಡಿಯ ಬಗ್ಗೆ ಕೂಲಂಕಷ ಗಮನ ನೀಡುವ ಮೂಲಕ,ಆಕಸ್ಮಿಕ ಅಗ್ನಿ ಅನಾಹುತಗಳಿಂದ ಉಂಟಾಗುವ ಇಂಧನ ಒಡ್ಡುವಿಕೆಗಳಿಂದ LPG (ಟ್ಯಾಂಕರ್ )ಧಾರಕಗಳನ್ನು ರಕ್ಷಿಸಲು ಅಗ್ನಿಶಾಮಕ ಕ್ರಮಗಳಿಗೆ ಸಾಕಷ್ಟು ಸಮಯ ಸಿಗುತ್ತದೆ. ಹೀಗೆ BLEVE (ಸ್ಫೋಟ)ಸಾಧ್ಯತೆಯನ್ನು ಗರಿಷ್ಠಮಟ್ಟದವರೆಗೆ ಕಡಿಮೆ ಮಾಡಬಹುದು.
ಧಾರಕವು ಸ್ಫೋಟಿಸಿದಲ್ಲಿ, LPG ಮೊದಲಿಗೆ ಅತಿಶೈತ್ಯೀಕರಿಸಿದ ದ್ರವವಾಗುತ್ತದೆ. ಇದರ ವ್ಯಾಪ್ತಿಯಲ್ಲಿ ಏನಿದ್ದರೂ ಶೈತ್ಯಗೊಳಿಸುತ್ತದೆ. ನಂತರ ಇದು ವಾತಾವರಣದಲ್ಲಿ ಕುದಿಯುವ ಸ್ಥಿತಿಗೆ ತಲುಪಿ, ಆಮ್ಲಜನಕ ಪಲ್ಲಟನಗೊಳಿಸುವ ಅನಿಲವಾಗುತ್ತದೆ. ಸುತ್ತಮುತ್ತಲ ವ್ಯಾಪ್ತಿಯಲ್ಲಿರುವ ಯಾವುದೇ ಜೀವಿಗಳಿಗೆ ಉಸಿರುಕಟ್ಟಿಸುತ್ತದೆ. ಈ ಅನಿಲವು ತಾನು ಹೊರಬಂದ ದ್ರವಕ್ಕಿಂತಲೂ ನೂರಕ್ಕೂ ಹೆಚ್ಚು ಪಟ್ಟು ವಿಸ್ತೀರ್ಣಕ್ಕೆ ವ್ಯಾಪಿಸುವಂತೆ ಹರಡುತ್ತದೆ. LPGಯ (ಟ್ಯಾಂಕ್ )ಧಾರಕವೊಂದು ಹಲವು ಚದರ ಮೈಲುಗಳವರೆಗೂ ಆಮ್ಲಜನಕದ ಸ್ಥಾನಪಲ್ಲಟಗೊಳಿಸಬಹುದು. ಒಂದು ಹಂತದಲ್ಲಿ ಈ ಅನಿಲವು ವಾತಾವರಣದಲ್ಲಿ ಸೇರಿಕೊಳ್ಳಬಹುದು. ಆನಂತರ ಅದು ಬೆಂಕಿಹೊತ್ತಿಕೊಳ್ಳಬಹುದಾದ ಮಿಶ್ರಣವಾಗುವ ಹಂತ ತಲುಪುತ್ತದೆ. ಇದು ಸಂಭವಿಸಿದಾಗ, ಹಲವು ಚದರ ಮೈಲುಗಳವೆಗೆ ವ್ಯಾಪಿಸುವ ಬೆಂಕಿಯ ಚೆಂಡು ಸುತ್ತಮುತ್ತ ಇರುವುದೆಲ್ಲವನ್ನೂ ಆಹುತಿ ತೆಗೆದುಕೊಳ್ಳುತ್ತದೆ. ಈ ಕಾರಣದಿಂದಾಗಿಯೇ, LPG ಹಾಗೂ LNG ಸೌಲಭ್ಯಗಳ ಮೇಲೆ ಸದಾ ನಿಗಾ ವಹಿಸಲಾಗುತ್ತದೆ.
ಜೂನ್‌ 2009ರಲ್ಲಿ, ಇಟಲಿ ದೇಶದ ವಿಯಾರೆಗಿಯೊದಲ್ಲಿ, LPG ಒಯ್ಯುತ್ತಿದ್ದ ಸರಕು ರೈಲು ಹಳಿತಪ್ಪಿತು. ಆ ಘಟನೆಯಲ್ಲಿ 29 ಜನರು ಮೃತರಾಗಿ,30ಕ್ಕೂ ಹೆಚ್ಚು ಜನರು ಗಾಯಗೊಂಡರು.
ಬಾಹ್ಯ ಕೊಂಡಿಗಳು
ವರ್ಗ:ಇಂಧನಗಳು ವರ್ಗ:ಇಂಧನ ಅನಿಲ ವರ್ಗ:ಪಳೆಯುಳಿಕೆಗಳಿಂದ ಪಡೆಯಲಾದ ಅನಿಲಗಳು ವರ್ಗ:ದ್ರವೀಕೃತ ಪೆಟ್ರೋಲಿಯಮ್‌ ಅನಿಲ
ಟೆಸ್ಟ್ ಕ್ರಿಕೆಟ್ ದಾಖಲೆಗಳ ಪಟ್ಟಿ
ಅಂತರಾಷ್ಟ್ರೀಯ ಕ್ರಿಕೆಟ್ ಮಂಡಳಿಯ (ICC) ಪೂರ್ಣ ಸದಸ್ಯರಾಗಿರುವ ಅಂತಾರಾಷ್ಟ್ರೀಯ ಕ್ರಿಕೆಟ್ ತಂಡಗಳ  ನಡುವೆ ಟೆಸ್ಟ್ ಕ್ರಿಕೆಟ್ ಆಡಲಾಗುತ್ತದೆ. ಏಕದಿನ ಅಂತಾರಾಷ್ಟ್ರೀಯ ಪಂದ್ಯಗಳಿಗಿಂತ  ಭಿನ್ನವಾಗಿ, ಟೆಸ್ಟ್ ಪಂದ್ಯಗಳು ಪ್ರತಿ ತಂಡಕ್ಕೆ ಎರಡು ಇನ್ನಿಂಗ್ಸ್‌ಗಳನ್ನು ಒಳಗೊಂಡಿರುತ್ತವೆ, ಓವರ್‌ಗಳ ಸಂಖ್ಯೆಯಲ್ಲಿ ಯಾವುದೇ ಮಿತಿಯಿಲ್ಲ. ಟೆಸ್ಟ್ ಕ್ರಿಕೆಟ್ ಪ್ರಥಮ ದರ್ಜೆ ಕ್ರಿಕೆಟ್ ಆಗಿದೆ, ಆದ್ದರಿಂದ ಟೆಸ್ಟ್ ಪಂದ್ಯಗಳಲ್ಲಿ ಸ್ಥಾಪಿಸಲಾದ ಅಂಕಿಅಂಶಗಳು ಮತ್ತು ದಾಖಲೆಗಳನ್ನು ಸಹ  ಪ್ರಥಮ ದರ್ಜೆಯ  ದಾಖಲೆಗಳ  ಕಡೆಗೆ ಎಣಿಸಲಾಗುತ್ತದೆ. ಪ್ರಸ್ತುತ ಐದು ದಿನಗಳಿಗೆ ಸೀಮಿತವಾಗಿರವ ಟೆಸ್ಟ್‌ಗಳ  ಅವಧಿಯು ಮೂರು ದಿನಗಳಿಂದ  ಹಿಡಿದು ಟೈಮ್‌ಲೆಸ್ ಪಂದ್ಯಗಳವರೆಗೆ ಟೆಸ್ಟ್ ಇತಿಹಾಸದ  ಮೂಲಕ ಬದಲಾಗಿದೆ. ಈಗ ಟೆಸ್ಟ್ ಎಂದು ಗುರುತಿಸಲ್ಪಟ್ಟಿರುವ  ಆರಂಭಿಕ  ಪಂದ್ಯವನ್ನು ಮಾರ್ಚ್ ೧೮೭೭ ರಲ್ಲಿ ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಾ ನಡುವೆ ಆಡಲಾಯಿತು;  ಅಂದಿನಿಂದ  ೧೩ ತಂಡಗಳಿಂದ  ೨,೦೦೦ ಟೆಸ್ಟ್‌ಗಳನ್ನು ಆಡಲಾಗಿದೆ. ಟೆಸ್ಟ್-ಆಡುವ    ದೇಶಗಳ ಸಂಖ್ಯೆಯಲ್ಲಿನ  ಹೆಚ್ಚಳದಿಂದಾಗಿ ಮತ್ತು ಭಾಗಶಃ ಕ್ರಿಕೆಟ್ ಮಂಡಳಿಗಳು ತಮ್ಮ  ಆದಾಯವನ್ನು ಹೆಚ್ಚಿಸಲು ಪ್ರಯತ್ನಿಸುವುದರಿಂದ  ಟೆಸ್ಟ್‌ಗಳ ಆವರ್ತನವು ಸ್ಥಿರವಾಗಿ ಹೆಚ್ಚಾಗಿದೆ.
ಕ್ರಿಕೆಟ್, ಅದರ ಸ್ವಭಾವತಃ, ಹೆಚ್ಚಿನ  ಸಂಖ್ಯೆಯ  ದಾಖಲೆಗಳು ಮತ್ತು ಅಂಕಿಅಂಶಗಳನ್ನು ಉತ್ಪಾದಿಸುವ  ಸಾಮರ್ಥ್ಯವನ್ನು ಹೊಂದಿದೆ. ಈ ಪಟ್ಟಿಯು ಟೆಸ್ಟ್ ಕ್ರಿಕೆಟ್‌ನಲ್ಲಿ ಅತ್ಯಂತ ಮಹತ್ವದ ತಂಡ  ಮತ್ತು ವೈಯಕ್ತಿಕ  ದಾಖಲೆಗಳನ್ನು ವಿವರಿಸುತ್ತದೆ.
ಮಾರ್ಚ್ ೨೦೨೧ ರ ಹೊತ್ತಿಗೆ, ಟೆಸ್ಟ್ ಕ್ರಿಕೆಟ್‌ನಲ್ಲಿ ಅತ್ಯಂತ ಯಶಸ್ವಿ ತಂಡವೆಂದರೆ , ಗೆಲುವು ಮತ್ತು ಗೆಲುವಿನ ಶೇಕಡಾವಾರು ಎರಡರಲ್ಲೂ, ಆಸ್ಟ್ರೇಲಿಯಾ , ಅವರ  ೮೩೦ ಟೆಸ್ಟ್‌ಗಳಲ್ಲಿ ೩೯೩ ಗೆದ್ದಿದೆ (೪೭.೨೪%). ಕೇವಲ ಒಂದೇ ಟೆಸ್ಟ್ ಆಡಿದ  ತಂಡಗಳನ್ನು ಹೊರತುಪಡಿಸಿ (ಐಸಿಸಿ ವರ್ಲ್ಡ್ ಇಲೆವೆನ್ ಮತ್ತು ೨೦೦೫ ರಲ್ಲಿ ಆಸ್ಟ್ರೇಲಿಯಾ ವಿರುದ್ಧ  ಒಂದೇ ಟೆಸ್ಟ್ ಆಡಿದ ವಿಶ್ವ  ತಂಡ) ಕಡಿಮೆ ಯಶಸ್ವಿ ತಂಡವೆಂದರೆ ೨೦೦೦ ರಲ್ಲಿ ಟೆಸ್ಟ್ ಕ್ರಿಕೆಟ್‌ಗೆ ತಮ್ಮ ಪರಿಚಯವಾದಾಗಿನಿಂದ  ಹೋರಾಡಿದ  ಬಾಂಗ್ಲಾದೇಶ. ಅವರ ಟೆಸ್ಟ್ ಸ್ಥಾನಮಾನವನ್ನು ಪ್ರಶ್ನಿಸುವುದು.
ಸಾರ್ವಕಾಲಿಕ ಶ್ರೇಷ್ಠ  ಬ್ಯಾಟ್ಸ್‌ಮನ್ ಎಂದು ವ್ಯಾಪಕವಾಗಿ ಪರಿಗಣಿಸಲ್ಪಟ್ಟಿರುವ  ಆಸ್ಟ್ರೇಲಿಯಾದ  ಡೊನಾಲ್ಡ್ ಬ್ರಾಡ್‌ಮನ್,   ಹಲವಾರು ವೈಯಕ್ತಿಕ ಮತ್ತು ಪಾಲುದಾರಿಕೆ ದಾಖಲೆಗಳನ್ನು ಹೊಂದಿದ್ದಾರೆ. ಅವರು ಸರಣಿಯಲ್ಲಿ ಅತಿ ಹೆಚ್ಚು ರನ್ ಗಳಿಸಿದರು, ಅತಿ ಹೆಚ್ಚು ದ್ವಿಶತಕಗಳನ್ನು ಹೊಂದಿದ್ದಾರೆ ಮತ್ತು ದಾಖಲೆಯ ೫ ನೇ ವಿಕೆಟ್ ಪಾಲುದಾರಿಕೆಯ ಭಾಗವಾಗಿದ್ದರು. ಅವರ ಅತ್ಯಂತ ಮಹತ್ವದ ದಾಖಲೆಯು ಅವರ ಬ್ಯಾಟಿಂಗ್ ಸರಾಸರಿ ೯೯.೯೪ ಆಗಿದೆ. ಕ್ರಿಕೆಟ್‌ನ ಅತ್ಯಂತ ಪ್ರಸಿದ್ಧ ಅಂಕಿಅಂಶಗಳಲ್ಲಿ ಒಂದಾಗಿದೆ,   ಇದು ಇನ್ನೂ ಯಾವುದೇ ಇತರ ಬ್ಯಾಟ್ಸ್‌ಮನ್‌ಗಳ ವೃತ್ತಿಜೀವನದ ಸರಾಸರಿಗಿಂತ ಸುಮಾರು ೪೦ ರನ್‌ಗಳನ್ನು ಹೊಂದಿದೆ. ಡಾನ್ ಬ್ರಾಡ್‌ಮನ್ ಏಕೈಕ ಎದುರಾಳಿಯ ವಿರುದ್ಧ ೫೦೦೦ ರನ್ ಗಳಿಸಿದ ವಿಶ್ವದ ಏಕೈಕ ಆಟಗಾರ: ಇಂಗ್ಲೆಂಡ್ ವಿರುದ್ಧ ೫೦೨೮ ರನ್.
೧೯೫೬ ರ ಮ್ಯಾಂಚೆಸ್ಟರ್ ಟೆಸ್ಟ್‌ನಲ್ಲಿ, ಇಂಗ್ಲೆಂಡ್ ಸ್ಪಿನ್ ಬೌಲರ್ ಜಿಮ್ ಲೇಕರ್ ೯೦ ರನ್‌ಗಳಿಗೆ ೧೯ ವಿಕೆಟ್‌ಗಳನ್ನು ಪಡೆದರು (೧೯-೯೦) ಇದು ಅತ್ಯುತ್ತಮ ಪಂದ್ಯದ ಅಂಕಿಅಂಶಗಳ  ಟೆಸ್ಟ್ ದಾಖಲೆಯನ್ನು ಮಾತ್ರವಲ್ಲದೆ ಪ್ರಥಮ ದರ್ಜೆಯ ದಾಖಲೆಯನ್ನೂ ಸಹ ನಿರ್ಮಿಸಿತು. ಎರಡನೇ ಇನ್ನಿಂಗ್ಸ್‌ನಲ್ಲಿ ೧೦-೫೩ ತೆಗೆದುಕೊಳ್ಳುವಲ್ಲಿ ಅವರು ಟೆಸ್ಟ್ ಪಂದ್ಯದ ಇನ್ನಿಂಗ್ಸ್‌ನಲ್ಲಿ ಎಲ್ಲಾ ಹತ್ತು ವಿಕೆಟ್‌ಗಳನ್ನು ವಶಪಡಿಸಿಕೊಂಡ ಮೊದಲ ಬೌಲರ್ ಎನಿಸಿಕೊಂಡರು ಮತ್ತು ಅವರ ವಿಶ್ಲೇಷಣೆಯು ಅತ್ಯುತ್ತಮ ಇನ್ನಿಂಗ್ಸ್ ಅಂಕಿಅಂಶಗಳಾಗಿ ಉಳಿದಿದೆ. ಭಾರತೀಯ ಲೆಗ್ ಸ್ಪಿನ್ನರ್ ಅನಿಲ್ ಕುಂಬ್ಳೆ ಅವರು ೧೯೯೯ ರಲ್ಲಿ ಪಾಕಿಸ್ತಾನದ ವಿರುದ್ಧ ೧೦-೭೪ ರಿಂದ ಒಂದು ಇನ್ನಿಂಗ್ಸ್‌ನಲ್ಲಿ ೧೦ ವಿಕೆಟ್‌ಗಳನ್ನು ಪಡೆದ ಎರಡನೇ ಬೌಲರ್. ಡಿಸೆಂಬರ್ ೨೦೨೧ ರಲ್ಲಿ, ನ್ಯೂಜಿಲೆಂಡ್ ಸ್ಪಿನ್ನರ್ ಅಜಾಜ್ ಪಟೇಲ್ ಇನ್ನಿಂಗ್ಸ್‌ನಲ್ಲಿ ೧೦ ವಿಕೆಟ್ ಪಡೆದ ಮೂರನೇ ಬೌಲರ್ ಎನಿಸಿಕೊಂಡರು. ವೆಸ್ಟ್ ಇಂಡೀಸ್ ಬ್ಯಾಟ್ಸ್‌ಮನ್ ಬ್ರಿಯಾನ್ ಲಾರಾ ಟೆಸ್ಟ್ ಕ್ರಿಕೆಟ್‌ನಲ್ಲಿ ಅತಿ ಹೆಚ್ಚು ವೈಯಕ್ತಿಕ ಸ್ಕೋರ್ ಹೊಂದಿದ್ದಾರೆ: ಅವರು ೨೦೦೪ ರಲ್ಲಿ ಇಂಗ್ಲೆಂಡ್ ವಿರುದ್ಧ ಔಟಾಗದೆ ೪೦೦ ರನ್ ಗಳಿಸಿದರು, ಆರು ತಿಂಗಳ ಹಿಂದೆ ಮ್ಯಾಥ್ಯೂ ಹೇಡನ್ ಅವರ ೩೮೦ ಇನ್ನಿಂಗ್ಸ್‌ಗಳನ್ನು ಮೀರಿಸಿದರು. ೧೦ ವರ್ಷಗಳ ಹಿಂದೆ ಇಂಗ್ಲೆಂಡ್ ವಿರುದ್ಧ ೩೭೫ ರನ್ ಗಳಿಸುವ  ಮೂಲಕ ಲಾರಾ ಹೇಡನ್‌ಗಿಂತ ಮೊದಲು ಈ ದಾಖಲೆಯನ್ನು ಹೊಂದಿದ್ದರು. ಪಾಕಿಸ್ತಾನದ ಮಿಸ್ಬಾ-ಉಲ್-ಹಕ್ ೨೧ ಎಸೆತಗಳಲ್ಲಿ ೫೦ ರನ್ ಗಳಿಸುವ ಮೂಲಕ ಟೆಸ್ಟ್‌ನಲ್ಲಿ ಅತಿ ವೇಗದ ಅರ್ಧಶತಕದ ದಾಖಲೆಯನ್ನು ಹೊಂದಿದ್ದಾರೆ. ತನ್ನ ಅಂತಿಮ ಟೆಸ್ಟ್ ಪಂದ್ಯದಲ್ಲಿ ೫೪ ಎಸೆತಗಳಲ್ಲಿ ೧೦೦ ರನ್ ಗಳಿಸಿದ ನ್ಯೂಜಿಲೆಂಡ್‌ನ ಬ್ರೆಂಡನ್ ಮೆಕಲಮ್ ಅತಿ ವೇಗದ ಟೆಸ್ಟ್ ಶತಕದ ದಾಖಲೆಯನ್ನು ಹೊಂದಿದ್ದಾರೆ.
ದೇಶಗಳು ತಾವು ಆಡುವ ಟೆಸ್ಟ್ ಪಂದ್ಯಗಳ ಸಂಖ್ಯೆಯನ್ನು ಹೆಚ್ಚಿಸುವ ಪ್ರವೃತ್ತಿಯು ಒಟ್ಟಾರೆ ಪಟ್ಟಿಗಳಲ್ಲಿ ಆಧುನಿಕ ಆಟಗಾರರಿಂದ ಪ್ರಾಬಲ್ಯ ಹೊಂದಿದೆ ಎಂದರ್ಥ. ಶ್ರೀಲಂಕಾದ ಸ್ಪಿನ್ನರ್ ಮುತ್ತಯ್ಯ ಮುರಳೀಧರನ್ ಡಿಸೆಂಬರ್ ೨೦೦೭ ರಲ್ಲಿ ಶೇನ್ ವಾರ್ನ್ ಅವರ ಒಟ್ಟು ೭೦೮ ವಿಕೆಟ್‌ಗಳನ್ನು ದಾಟಿದಾಗ  ಅತಿ ಹೆಚ್ಚು ಟೆಸ್ಟ್ ವಿಕೆಟ್ ಪಡೆದ ಬೌಲರ್ ಎನಿಸಿಕೊಂಡರು. ಒಂದು ವರ್ಷದೊಳಗೆ, ಅತ್ಯಧಿಕ ರನ್ ಗಳಿಸಿದವರ ಸಮಾನ  ಬ್ಯಾಟಿಂಗ್ ದಾಖಲೆಯೂ ಕೈ ಬದಲಾಯಿತು : ಸಚಿನ್ ತೆಂಡೂಲ್ಕರ್ ಬ್ರಿಯಾನ್ ಲಾರಾ ಅವರ ೧೧,೯೫೩ ರನ್‌ಗಳ  ಮೊತ್ತವನ್ನು ಮೀರಿಸಿದರು. ವಿಕೆಟ್ ಕೀಪರ್‌ನಿಂದ ಅತಿ ಹೆಚ್ಚು ಔಟ್ ಮಾಡಿದ ದಾಖಲೆಯು ದಕ್ಷಿಣ ಆಫ್ರಿಕಾದ ಮಾರ್ಕ್ ಬೌಚರ್ ಅವರ ಹೆಸರಿನಲ್ಲಿದೆ ಆದರೆ ಫೀಲ್ಡರ್‌ನಿಂದ ಅತಿ ಹೆಚ್ಚು ಕ್ಯಾಚ್‌ಗಳನ್ನು ಪಡೆದ ದಾಖಲೆಯು ರಾಹುಲ್ ದ್ರಾವಿಡ್ ಅವರ ಹೆಸರಿನಲ್ಲಿದೆ.
ಪಟ್ಟಿಯ ಮಾನದಂಡಗಳು
ಪ್ರತಿ ವಿಭಾಗದಲ್ಲಿ ಅಗ್ರ ಐದು ಪಟ್ಟಿಮಾಡಲಾಗಿದೆ (ಐದರಲ್ಲಿ ಕೊನೆಯ ಸ್ಥಾನಕ್ಕೆ ಟೈ ಇದ್ದು, ಎಲ್ಲಾ ಟೈಡ್ ರೆಕಾರ್ಡ್ ಹೊಂದಿರುವವರನ್ನು ಗುರುತಿಸಿದಾಗ ಹೊರತುಪಡಿಸಿ).
ಈಲಿ
ಈಲಿ ಬೆನ್ನೆಲುಬಿ ಪ್ರಾಣಿಗಳ ಹೊಟ್ಟೆಯಲ್ಲಿ ಮಾತ್ರ ಇರುವ ಬಲು ದೊಡ್ಡ ಗ್ರಂಥಿ (ಕಲಿಜ, ಯಕೃತ್, ಲಿವರ್). ಮೈಯ ಅಂಗಗಳಲ್ಲಿ ಇಷ್ಟು ಗಾತ್ರದ್ದು ಇನ್ನಾವುದೂ ಇಲ್ಲ. ಸುಮಾರಾಗಿ ಉಳಿದ ಅಂಗಗಳು ಇದನ್ನು ಒತ್ತುತ್ತಿರುವುವು. ಇದರಿಂದ ಈಲಿಯಲ್ಲಿ ಆಗುವ ನೆಗ್ಗುಗಳನ್ನು ಹೆಣದಲ್ಲಿ ಮಾತ್ರ ಕಾಣಬಹುದಷ್ಟೆ. ಬದುಕಿದಾಗ ಶಸ್ತ್ರಕ್ರಿಯೆಗಾಗಿ ಈಲಿಯನ್ನು ಅದರ ಎಂದಿನ ಜಾಗದಿಂದ ಸರಿಸಿದರೆ ನೆಗ್ಗುಗಳು ತುಂಬಿಕೊಂಡು ಕಾಣದಾಗುತ್ತದೆ. ಪೆಟ್ಟು ತಾಕಿದರೆ, ಗಾಯವಾದರೆ ಸುಲಭವಾಗಿ ಬಿರಿದು ಹರಿಯುತ್ತದೆ. ಗಾಯವಾದರಂತೂ ವಿಪರೀತ ರಕ್ತ ಸುರಿದುಹೋಗುತ್ತದೆ. ಉದರದಲ್ಲಿರುವ ಇತರ ಅಂಗಗಳು ಒತ್ತುತ್ತಿರುವುದರಿಂದಲೇ ಈಲಿ ಅದರ ಜಾಗದಲ್ಲಿ ಇರಲು ಸಾಧ್ಯವಾಗುವುದು. ಇದು ಮೈತೂಕದ ಸುಮಾರು 30-50ರಲ್ಲಿ ಒಂದು ಪಾಲು ತೂಗುತ್ತದೆ. ಅಂದರೆ ಗಂಡಸರಲ್ಲಿ 1.4—1.6 ಕಿ,.ಗ್ರಾಂ. ಹೆಂಗಸರಲ್ಲಿ 1.2—1.4 ಕಿ.ಗ್ರಾಂ. ಎಳೆಗೂಸುಗಳಲ್ಲಿ ಮೈತೂಕದ 18-24ರಲ್ಲೊಂದು ಪಾಲು ಇರುವುದರಿಂದ ಹೊಟ್ಟೆಯಲ್ಲಿ ಬಹು ಭಾಗವನ್ನು ತುಂಬಿರುವುದು. ಇದರಿಂದಲೇ ಕೂಸುಗಳಲ್ಲಿ ಈಲಿ ದೊಡ್ಡದಾಗಿರುವಂತೆ ತೋರುವುದು ಹೆಚ್ಚಲ್ಲ.
ವಿಷಕರವಾದ ವಸ್ತುಗಳು ರಕ್ತದಲ್ಲಿ ಸೇರಿದರೆ ಈಲಿ ಅವನ್ನು ಸೋಸಿ ರಕ್ತವನ್ನು ಚೊಕ್ಕಗೊಳಿಸುತ್ತದೆ. ಸಕ್ಕರೆ, ಜೀವಾತುಗಳ ತೆರನ ಆಹಾರ ವಸ್ತುಗಳಿಗೆ ಇದೊಂದು ಉಗ್ರಾಣ. ಹಲವಾರು ಬಗೆಗಳ ಪ್ರೋಟೀನುಗಳನ್ನೂ ಮುಖ್ಯವಾಗಿ ರೋಗ ಅಂಟುವುದನ್ನು ತಡೆದು ರೋಧವಸ್ತುಗಳನ್ನೂ (ಆಂಟಿ ಬಾಡೀಸ್) ತಯಾರಿಸುವ ಕಾರ್ಖಾನೆಯಿದು. ತಿಂದ ಆಹಾರವನ್ನು ಅರಗಿಸಲು ನೆರವಾಗುತ್ತದೆ. ಕೆಲಸಕ್ಕೆ ಬಾರದ ಕಸರಿನ ವಸ್ತುಗಳನ್ನು ತೆಗೆದು ಹೊರಹಾಕುತ್ತದೆ. ಮಾಂಸಾಹಾರಿಗಳಿಗೆ ಈಲಿಯಿಂದ ಮುಖ್ಯವಾಗಿ ಪ್ರೋಟೀನೂ, ಕೊಬ್ಬೂ ಎ.ಡಿ.ಇ.ಬಿ. ಸಮ್ಮಿಶ್ರ ಜೀವಾತುಗಳೂ ದೊರೆಯುತ್ತವೆ. ಇದರಲ್ಲಿ ಕಬ್ಬಿಣ, ತಾಮ್ರ, ಬಿ 12 ಜೀವಾತು ಇರುವುದರಿಂದ ಕೆಲವು ಬಗೆಯ ರಕ್ತಕೊರೆಯಲ್ಲಿ (ಅನೀಮಿಯ) ಈಲಿಯ ಸಾರವನ್ನು ಆಹಾರವಾಗಿ ಕೊಡಬಹುದು.
ಅಂಗರಚನೆ
ಬೇರೆ ಬೇರೆ ಎಷ್ಟೊ ಕೆಲಸಗಳಿಗೂ ಇದೊಂದನ್ನೇ ಹೇಳಿ ಮಾಡಿಸಿದಂತಿರುವ ಅಂಗವಿದು. ಇದರ ರಚನೆ ತೀರ ಸರಳವಾದರೂ 1949ರ ಮುನ್ನ ಇದರ ಮೈಕ್ರೋಸ್ಕೋಪಿಕ್ ರಚನೆಗಟ್ಟು (ಸ್ಟ್ರಕ್ಚರ್) ಏನೇನೂ ಗೊತ್ತಿರಲಿಲ್ಲ ಎನ್ನಬಹುದು. ಇದರ ಒಟ್ಟಾರೆ ಅಂಗರಚನೆ ಕೂಡ ಗೊತ್ತಾದದ್ದು ಇತ್ತೀಚೆಗೆ (1952).
ಒಟ್ಟಿನಲ್ಲಿ ಈಲಿ ಜೀವಕಣಗಳ ದೊಡ್ಡ ರಾಶಿಯಂತೆ ಕಾಣುವುದು. ಇದರಲ್ಲಿ ಒಂದಕ್ಕೊಂದು ಸಂಬಂಧಿಸಿರುವ ತೆರಪುಗಳ ಸಿಕ್ಕು (ಮೇಜ್) ಎಲ್ಲೆಲ್ಲೂ ತೂರಿ ಜೊಳ್ಳು ಜೊಳ್ಳಾಗಿಸಿದೆ. ಈ ಜೊಳ್ಳು ತೆರಪುಗಳಲ್ಲಿ ರಕ್ತ ವಿಶೇಷ ರೀತಿಯ ಲೋಮನಾಳಗಳ ಜಾಲರಚನೆಗಳು (ನೆಟ್‍ವರ್ಕ) ತೂಗುಬಿದ್ದಿವೆ. ಸೊಟ್ಟಾಪಟ್ಟ ಕೋಣೆ ದಾರಿ. ಸಂದು ಗೊಂದು, ನೀಳವಾದ ಇಕ್ಕಟ್ಟಿನ ಸೊಟ್ಟ ಕೋಣೆಗಳು ಇರುವ ಬಲು ದೊಡ್ಡ ಬಂಗಲೆಗೆ ಈಲಿಯನ್ನು ಹೋಲಿಸಿದರೆ ಅದರ ರಚನೆ ಚೆನ್ನಾಗಿ ಗೊತ್ತಾಗುವುದು. ಈಲಿಯು ಬಿಡುತಿಗಳೆಂಬ (ಲ್ಯಾಕ್ಯುನೆ ಹೆಪ್ಯಾಟಿಸ್) ಅಕ್ಕಪಕ್ಕದ ಕೋಣೆಗಳ ನಡುವೆ ಗೋಡೆಗಳೇ ಇಲ್ಲವಾದ್ದರಿಂದ, ಮೂರೂ ದಿಕ್ಕುಗಳಲ್ಲೂ ಹರಡಿರುವ ತೊಳಬಳಸು (ಲ್ಯಾಬ್ರಿಂತ್) ಆಗಿದೆ. ಇವುಗಳ ನಡುವೆ ಈಲಿಯು ಜೀವಕಣಗಳಿಂದಾದ ಗೋಡೆ ಇದೆ. ಸಸ್ತನಿವರ್ಗದಲ್ಲಿ ಕೆಳಹಂತದಲ್ಲಿರುವ ಪ್ರಾಣಿಗಳಲ್ಲಿ ಈಲಿಯು ಪದರವೆಂಬ (ಲೆಮೈನ ಹೆಪ್ಯಾಟಿಸ್) ಈ ಗೋಡೆಯಲ್ಲಿ ಜೀವಕಣಗಳ ಎರಡು ಪದರಗಳಿರುವುವು. ಅದೇ ಮಾನವ, ಉಲಿವಕ್ಕಿಗಳು, ಸಸ್ತನಿಗಳಲ್ಲಿ ಮಾತ್ರ ಒಂದೇ ಒಂದು ಪದರವಿರುತ್ತದೆ. ಒಂದರೊಡನೊಂದು ಕ್ರಮವಾಗಿ ಜೋಡಿಸಿರುವ ಈ ಗೋಡೆಗಳ ರಚನೆಗೆ ಗೋಡೆಕಟ್ಟು (ಮ್ಯುರೇಲಿಯಂ) ಎಂದು ಹೆಸರಿದೆ.
ಕೆಳ ಹಂತದ ಸಸ್ತನಿಗಳಲ್ಲಿರುವ ಈ ಗೋಡೆ ಜೀವಕಣಗಳ ಎರಡು ಪದರವಾಗಿದ್ದರಿಂದ, ಜೋಡಿ ಗೋಡೆಕಟ್ಟು ಹೊಂದಿದೆ. ಒಂದೇ ಪದರ ಇರುವುದು ಸರಳ ಗೋಡೆ ಕಟ್ಟು. ಅಮುಕಿದರೆ ಸಿಕ್ಕಿಕೊಳ್ಳುವ ಮತ್ತು ಗುಂಡಿಗಳ ಹಾಗೆ. ಅಕ್ಕಪಕ್ಕದ ಜೀವಕಣಗಳಲ್ಲಿನ ಕುಳಿಗಳಿಗೆ ಸರಿಯಾಗಿ ಸಿಕ್ಕಿಸುವ ಸಣ್ಣಗೂಟಗಳು ಈಲಿಗೋಡೆಯ ಜೀವಕಣಗಳಿಗೆ ಇರುವುದನ್ನು ಎಲೆಕ್ಟ್ರಾನ್ ಮೈಕ್ರೋಸ್ಕೋಪಿನಲ್ಲಿ ಕಾಣಬಹುದು.
ಈಲಿಯ ಜೀವಕಗಳ ನಡುವೆ ಇರುವ ಬಲು ಕಿರಿಯ ಪಿತ್ತದ ಕಿರುನಾಳಗಳು (ಕೆನಾಲಿಕುಲೈ) ಸಾಮಾನ್ಯ ಮೈಕ್ರೋಸ್ಕೋಪಿನಲ್ಲಿ ಕಾಣಿಸುವುದು ಕಷ್ಟ. ಎಲೆಕ್ಟ್ರಾನ್ ಮೈಕ್ರೋಸ್ಕೋಪಿನಿಂದ ನೋಡಿದಾಗ ಜೀವರಸದ ಎಳೆಗೊಂಡೆಗಳು (ಮೈಕ್ರೋವಿಲ್ಲೈ) ಪಿತ್ತದ ಕಿರುನಾಳಗಳೊಳಕ್ಕೆ ಚಾಚಿರುವುದು ಗೊತ್ತಾಗುತ್ತದೆ. ಈಲಿಯ ಒಂದೊಂದು ಜೀವಕಣದ ಸುತ್ತಲೂ ಪಿತ್ತದ ಕಿರುನಾಳಗಳು ಹಲಪಕ್ಕಗಳ ಜಾಲದಂತೆ ಇರುವುವು. ಒಂದೊಂದು ಈಲಿಯ ಜೀವಕಣದಲ್ಲೂ ಒಂದರಿಂದ ಮೂರರ ತನಕ ದುಂಡನೆಯ ನಡುಬೀಜಗಳೂ (ನ್ಯೂಕ್ಲಿಯೈ) ಒಂದೊಂದು ಕಿರುನಡುಬೀಜವೂ (ನ್ಯೂಕ್ಲಿಯೋಲಸ್) ಇರುತ್ತವೆ.
ಆಯಾ ಜೀವಕಣದ ಗಾತ್ರಕ್ಕೆ ತಕ್ಕಂತೆ ಅದರ ನಡುಬೀಜದ ಗಾತ್ರ. ಅಂಕಿ ಇರುತ್ತದೆ. ಇರುವ ಜಾಗಕ್ಕೆ ತಕ್ಕ ಹಾಗೆ ಜೀವಕಣದ ಗಾತ್ರ ಇರುವುದು. ಈಲಿಯ ಜೀವಕಣದಲ್ಲಿ ಅನೇಕ ಕಣಕಡ್ಡಿಗಳೂ (ಮೈಟೊಕಾಂಡ್ರಿಯ) ಮುಖ್ಯವಾಗಿ ರೈಬೊನ್ಯೂಕ್ಲೀಯಿಕ್ ಆಮ್ಲದಿಂದಾಗಿ ಜೋಡಿ ಪೊರೆಗಳ ಪೇರಿಕೆಗಳೂ ಇರುತ್ತದೆ. ತೆರಪುಗಳಿರುವ ಪಕ್ಕದಲ್ಲಿ, ಈಲಿಯ ಜೀವಕಣಗಳ ತುಂಬ ಬೆರಳ ತೆರನ, ಎಲೆ ತೆರನ ಚಾಚುಗಳಿರುವುದು ಎಲೆಕ್ಟ್ರಾನ್ ಮೈಕ್ರೋಸ್ಕೋಪಿನಿಂದ ನೋಡಿದಾಗ ಮಾತ್ರ ಕಾಣುತ್ತದೆ. = ನಾಳಗುಳಿಗ== ಈ ಚಾಚುಗಳು ನಾಳಗುಳಿಗಳೆಂಬ (ಸೈನುಸಾಯ್ಡ್‍ಸ್) ವಿಶೇಷೀಕೃತ ಲೋಮನಾಳಗಳ ಬಿಡುತ್ತಿಗಳಲ್ಲಿ ತೂಗು ಬಿದ್ದಿರುವುವು. ಕುಪ್‍ಫರನ ಜೀವಕಣಗಳೆಂಬ ಚಪ್ಪಟೆಯಾಗಿ ತೆಳುವಾದ ಜೀವಕಣಗಳು ಗೋಡೆಗಳಲ್ಲಿದ್ದು ನಳಗುಳಿಗಳಾಗಿವೆ. ಕೊಳೆ, ಕಸ, ಸವೆದುಹೋದ ಕೆಂಪು ರಕ್ತಕಣಗಳು, ಏಕಾಣುಜೀವಿಗಳ ತೆರನ ವಸ್ತುಗಳನ್ನು, ಕುಪ್‍ಫರನ ಜೀವಕಣಗಳು ಸುತ್ತುಗಟ್ಟಿ ಅರಗಿಸಿ ನುಂಗಿಹಾಕುತ್ತವೆ. ಕುಪ್‍ಫರನ ಜೀವಕಣಗಳ ನಡುವೆ ಜಾಗಬಿಟ್ಟಿರುವುದೂ ಅವಲ್ಲೇ ಕಿಂಡಿಗಳಿರುವುದೂ ಎಲೆಕ್ಟ್ರಾನ್ ಮೈಕ್ರೋಸ್ಕೋಪಿನಿಂದ ಗೊತ್ತಾಗಿದೆ. ಕುಪ್‍ಫರನ ಜೀವಕಣಗಳು ಈಲಿಯ ಜೀವಕಣಗಳ ಗಟ್ಟಿ ಭಾಗಗಳ ನಡುವೆ ಎಲ್ಲಲ್ಲೂ ಹರಡಿಕೊಂಡಿರುವ ಇಕ್ಕಟ್ಟಾದ ಇರುಕಡೆಯಲ್ಲಿನ (ಡಿಸ್ಸಿ) ಮೈಕ್ರೋಸ್ಕೋಪಿನಲ್ಲಿ ಕೋಟ್ಯಾನುಕೋಟಿ ಸಣ್ಣ ಚಾಚುಗಳನ್ನು ತಾಕುವಂತೆ ದ್ರವ ರಕ್ತದ ಹರಿವಿನಿಂದ ನೇರವಾಗಿ ಈ ಕಿಂಡಿಗಳ ಮೂಲಕ ನುಸುಳಬಹುದು.
ಈಲಿಯ ಬಹುಪಾಲು ಕೆಲಸಗಳಿಗೆ ಕುಪ್‍ಫರನ ಜೀವಕಣಗಳೂ ಈಲಿಯ ಜೀವಕಣಗಳೂ ಕಾರಣ. ಇವುಗಳ ರಚನೆಯ ವಿಚಾರ ಬೇಕಾದಷ್ಟು ಗೊತ್ತಿದೆ. ಆದರೆ ಈ ತೆರನ ವಿವರಗಳು ತಿಳಿದ್ದುಬಂದಷ್ಟ್ಟೂ ತೆರತೆರನಾಗಿರುವ, ಸೋಜಿಗವೇನಿಸುವ ಅವುಗಳ ನಿಜಗೆಲಸಗಳು ಇನ್ನೂ ಏನೇನೂ ಗೊತ್ತಿಲ್ಲ ಎನಿಸುವುದು.
ಬೇರೆ ಬೇರೆ ಪ್ರಾಣಿಗಳಲ್ಲಿ ಪಿಂಡದ ಬೆಳೆವಣಿಗೆ
ಕೆಳಮಟ್ಟದ ಬೆನ್ನೆಲುಬಿಗಳಲ್ಲಿ ಬಂಡಾರ ಚೀಲದ (ಯೋಕ್ ಸ್ಯಾಕ್) ಬದಲಾಗಿ ಬೆಳೆದ ಅಂಗ ಈಲಿ. ದ್ವಿಚರಿಗಳಲ್ಲಿ (ಆಂಫಿಬಿಯನ್ಸ್) ಇದರ ವಿಕಾಸ ಚೆನ್ನಾಗಿ ತೋರುವುದು. ಹೆಣ್ಣುಕಪ್ಪೆಯ ಅಂಡಾಶಯದಿಂದ ಮೊಟ್ಟೆಗಳು ಹೊರಬೀಳುತ್ತವೆ. ಮೊಟ್ಟೆಗಳೊಳಗೆ, ಬಂಡಾರದಲ್ಲಿ ಕೊಬ್ಬು, ಪ್ರೋಟೀನು, ಸಕ್ಕರೆ ತೆರನ ಪೋಷಕವಸ್ತುಗಳು ಕೂಡಿರುತ್ತವೆ. ನೀರೊಳಕ್ಕೆ ಮೊಟ್ಟೆ ಬೀಳುವುದು. ಆಗ ಎಳೆಯ ಮರಿಕಪ್ಪೆ (ಲಾರ್ವ) ಆಗಿರುವ ಪಿಂಡ, ಆಮೇಲೆ ಗೊದಮೊಟ್ಟೆ (ಟ್ಯಾಡ್‍ಪೋಲ್) ಆಗುತ್ತದೆ. ಪಟುಗೊಂಡ ಮೇಲೆ ಬೆಳೆವ ಜೀವಿಗೆ ಬಂಡಾರ ದೊರೆವುದು. ಬಂಡಾರವಿರುವ ಜೀವಕಣಗಳಲ್ಲಿ ಬಹುಪಾಲು ಪಿಂಡದ ಒಡಲಲ್ಲಿ ಹೊಸದಾಗಿ ಬೆಳೆದ ಗುಂಡಿಗೆಯ ಹಿಂದುಗಡೆ ಇರುವುವು. ಈ ಬಂಡಾರ ಜೀವಕಣಗಳ ರಾಶಿಯಲ್ಲಿ ಖಾಲಿ ಜಾಗ ಬಿಡಿವು. ಖಾಲಿ ಜಾಗಗಳು ದೊಡ್ಡವಾಗಿ, ಗುಂಡಿಯೊಂದಿಗೆ ಒಂದಕ್ಕೊಂದು ಸಂಬಂಧ ಏರ್ಪಟ್ಟು ಅವುಗಳಲ್ಲಿ ರಕ್ತಕಣಗಳು ಹುಟ್ಟಿಕೊಳ್ಳುತ್ತವೆ. ಕೂಡಿಟ್ಟ ಬಂಡಾರದಿಂದ ಹೊರಬಿದ್ದ ಪೋಷಕ ವಸ್ತುಗಳು ಬಂಡಾರ ಚೀಲದಲ್ಲಿನ ಈ ಆದಿಕಾಲದ ರಕ್ತನಾಳಗಳ ಮೂಲಕ ರಕ್ತಕ್ಕೆ ಸೇರಿ, ಗುಂಡಿಗೆಯ ಮೂಲಕ ಮರಿಕಪ್ಪೆಯ ಎಲ್ಲ ಭಾಗಗಳಿಗೂ ಸೇರುತ್ತವೆ. ಇಷ್ಟರೊಳಗೆ ಕರುಳೂ ಬೆಳೆಯುತ್ತಿರುವುದು. ಮೂಲ ಧಮನಿಯಿಂದ ರಕ್ತನಾಳಗಳು ಕರುಳಿನ ಕಡೆಗೂ ಅದರ ಸುತ್ತಲೂ ಅಲ್ಲಿಂದಾಚೆ ಬಂಡಾರ ಚೀಲದ ಕಡೆಗೂ ಬೆಳೆಯುತ್ತವೆ. ಬಂಡಾರ ಚೀಲದಲ್ಲಿ ರಕ್ತನಾಳಗಳ ಜಾಲರಚನೆಯೊಂದಿಗೆ ಈ ರಕ್ತನಾಳಗಳು ತಗುಲಿಕೊಳ್ಳುತ್ತವೆ.
ಜೀವಕಣಗಳಲ್ಲಿನ ಬಂಡಾರ ಬರಬರುತ್ತ ಇಳಿದುಹೋಗುತ್ತದೆ. ಬಂಡಾರ ಮುಗಿವ ಹೊತ್ತಿಗೆ ಎಳೆಯ ಗೊದಮೊಟ್ಟೆ ಬಾಯಿಬಿಟ್ಟು ತಿನ್ನಲು ಮೊದಲಿಡುತ್ತದೆ. ತಿಂದ ಉಣಿಸು ಜೀರ್ಣನಾಳದಲ್ಲಿ ಅರಗಿ, ಅದನ್ನು ತೂರಿ ದಾಟಿ ಹಿಂದಿನ ಬಂಡಾರ ಚೀಲದ ರಕ್ತನಾಳಗಳ ಒಂದಿಗಿರುವ ರಕ್ತನಾಳಗಳೊಳಕ್ಕೆ ಹೋಗುವುದು. ಹಿಂದೆ ಭಂಡಾರವನ್ನೊಳಗೊಂಡಿದ್ದ ಜೀವಕಣಗಳೇ ಈ ರಕ್ತನಾಳಗಳ ಸುತ್ತಲೂ ಇರುವುವು. ಈ ಜೀವಕಣಗಳು ಈಗ ಬರಿದಾಗಿದ್ದು ಮತ್ತೆ ಆಹಾರ ಕೂಡಿಡಲು ತಯಾರಾಗಿದ್ದರೂ ಅವು ಇನ್ನು ಬಂಡಾರ ಜೀವಕಣಗಳಲ್ಲ. ಅವು ಈಗ ಈಲಿಯ ಜೀವಕಣಗಳಾಗಿಬಿಟ್ಟು ಈಲಿಯ ಜೀವಕಣಗಳು ಕೈಗೊಳ್ಳುವ ಎಲ್ಲ ನಿಜಗೆಲಸಗಳನ್ನೂ ಮಾಡುತ್ತವೆ.
ಹೀಗೆ ಬಂಡಾರ ರಕ್ತನಾಳಗಳು ಎನಿಸಿಕೊಂಡಿದ್ದವೇ ಈಗ ಈಲಿಯ ನಾಳಗುಳಿಗಳು. ಬಂಡಾರ ಚೀಲವೇ ಈಲಿ. ಈಲಿಯಲ್ಲಿ ಪಿತ್ತ ತಯಾರಾಗಿ ಕರುಳಿಗೆ ಹೋಗಬೇಕಿರುವುದರಿಂದ ಪಿತ್ತ ಸಾಗುನಾಳಗಳೆಂಬ (ಬೈಲ್ ಡಕ್ಟ್‍ಸ್) ನಳಗಳ ಮಂಡಲದ ಗೋಡೆಯಾಗುವಂತೆ ಕೆಲವು ಈಲಿಯ ಜೀವಕಣಗಳು ಸಾಲುಗಟ್ಟುತ್ತವೆ. ಇವೆಲ್ಲ ಬಂದು ಸೇರುವ ಮುಖ್ಯ ಪಿತ್ತ ಸಾಗುನಾಳವೇ ಸಾಮಾನ್ಯ ಪಿತ್ತ ಸಾಗುನಾಳ (ಕಾಮನ್ ಬೈಲ್ ಡಕ್ಟ್). ಈ ಸಾಗುನಾಳ ಬೆಳೆದು ಕರುಳಿಗೆ ಹೋಗಿ ಅದರೊಳಕ್ಕೆ ತೆರೆದುಕೊಳ್ಳುವುದು.
ಗರ್ಭಕೋಶದಲ್ಲಿ ಪಿಂಡ
ಮಾನವನಲ್ಲಿನ ಪಿಂಡದ ಬೆಳೆವಣಿಗೆಯ ಬಗೆಯೇ ಬೇರೆ. ಗರ್ಭಕೋಶದಲ್ಲಿ ಪಿಂಡ ಬೆಳೆಯುತ್ತ ತಾಯಿಂದ ಪೋಷಣೆ ಪಡೆಯುತ್ತದೆ. ಇದರಿಂದಲೇ ಇದಕ್ಕೆ ಬಂಡಾರ ಬೇಕಿಲ್ಲ. ಆದರೂ ಕೆಳಹಂತದ ಬೆನ್ನಲುಬಿಗಳಿಂದ ವಿಕಾಸವಾದ್ದರಿಂದ ಎಳೆಯ ಮಾನವ ಪಿಂಡದಲ್ಲಿ ಬಂಡಾರ ಚೀಲ ಇರುತ್ತದೆ. ಇದು ಬರಿದಾದರೂ ವಿಕಾಸದ ಹಂತಗಳನ್ನು ನೆನಪಿಸುವಂತೆ ಇದರ ಗೋಡೆಯಲ್ಲಿ ರಕ್ತನಾಳಗಳ ದಟ್ಟ ಜಾಲವಾಗಿ ಜನೆಯ ರಕ್ತನಾಳಗಳು (ವೈಟಿಲ್ಲೀನ್ ವೆಸಲ್ಸ್) ಬೆಳೆವುವು. ಆಮೇಲೆ ಗರ್ಭಕೋಶದಿಂದ ಪೋಷಣೆಯನ್ನು ತರುವ ರಕ್ತನಾಳಗಳ (ಹೊಕ್ಕಳಿನವು) ಇನ್ನೊಂದು ಮಂಡಲ ಬೆಳೆಯುತ್ತದೆ. ಜನೆಯ ಸಿರಗಳೂ ಗುಂಡಿಗೆಯ ಸದ್ಯ ಹಿಂದೆ ಒಂದುಗೂಡಿ ಒಟ್ಟಾಗಿ ಗುಂಡಿಗೆಯ ಒಳಹೋಗುತ್ತವೆ. ಇವು ಕೂಡುವ ಕವಲಿಂದ ಲೋಮನಾಳಗಳ ಜಾಲರಚನೆಯೊಂದು ಪಿಂಡದ ಕೂಡಿಸುವ ಅಂಗಾಂಶದ (ಕನೆಕ್ಟಿವ್ ಟಿಷ್ಯು) ರಾಶಿಯೊಳಕ್ಕೆ ಬೆಳೆವುದು. ಈ ಲೋಮನಾಳಗಳ ಜಾಲರಚನೆ ಗುಂಡಿಗೆಯೊಳಕ್ಕೆ ತೆರೆದುಕೊಳ್ಳುತ್ತದೆ.
ಆದಿಕಾಲದ ಜೀರ್ಣನಾಳದ ಮುಂದುಗಡೆ ಬಂಡಾರ ಚೀಲದೊಂದಿಗೆ ಸೇರುವೆಡೆ ಒಡಲಿನ ಕಡೆಯ ಹೊರಚೀಲವಾಗಿ ಉಬ್ಬಿದೆಡೆಯಿಂದ ಅನೇಕ ಜೀವಕಣಗಳು ಬೇರೆಯಾಗುತ್ತವೆ. ಅದೇ ಹೊತ್ತಿನಲ್ಲಿ ಇನ್ನು ಕೆಲವು ಮೈ ಪೊಳ್ಳಿನ ಒಳವರಿಯಾದ ನಡುಪೊರೆಯಿಂದ (ಮೀಸೊತೀಲಿಯಂ) ಬೇರೆಯಾಗುತ್ತವೆ. ಒಳನನೆಚರ್ಮದ (ಎಂಟೊಡರ್ಮಲ್), ನಡುನನೆಚರ್ಮದ (ಮೀಸೊಡರ್ಮಲ್) ಇವೆರಡು ಗುಂಪಿನವೂ ಜನೆಯ ಅಲ್ಲದೆ ಹೊಕ್ಕುಳಿನ ಲೋಮನಾಳಗಳ ನಡುವಣ ಜಾಗವನ್ನು ಸೇರಿಕೊಂಡು ಲೋಮನಾಳಗಳನ್ನು ಸುತ್ತುಗಟ್ಟುತ್ತವೆ. ಇವೇ ಈಲಿಯ ಜೀವಕಣಗಳಾಗುವುವು. ಇವು ಕೂಡಲೇ ಹೊಕ್ಕುಳಿನ ಸಿರಗಳ ಮೂಲಕ ಗರ್ಭಕೋಶದಿಂದ ಬಂದ ಆಹಾರವನ್ನು ಕೂಡಿಟ್ಟುಕೊಳ್ಳುವ ಈಲಿಯ ಜೀವಕಣಗಳ ನಿಜಗೆಲಸಕ್ಕೆ ಇಳಿಯುತ್ತವೆ. ಈಲಿಯ ಜೀವಕಣಗಳಿಂದ ಪಿತ್ತ ಸಾಗುನಾಳಗಳು ಬೆಳೆದು, ಕರುಳನ್ನು ಸೇರುವ ಸಾಮಾನ್ಯ ಪಿತ್ತ ಸಾಗುನಾಳವನ್ನು ಸೇರಿಕೊಳ್ಳುವುವು. ಕೋಳಿಮರಿಯಲ್ಲಿ ಮಾತ್ರ (ಮಾನವನಲ್ಲಲ್ಲ) ಕರುಳಿನ ಗೋಡೆಯ ಕೊಳವೆ ರೂಪದ ಚಾಚುಗಳಿಂದ ಈಲಿ ಆಗುವುದು ದೊಡ್ಡ ವಿಶೇಷ. ಪಿಂಡದಲ್ಲಿ ರಕ್ತಕಣಗಳನ್ನು ಈಲಿಯೇ ತಯಾರಿಸುತ್ತಿರುತ್ತದೆ. ಬೆಳೆದವರಲ್ಲಿ ಈ ತಯಾರಿಕೆ ಮೂಳೆಗಳ ಮಜ್ಜೆಯಲ್ಲಾಗುವುದು. ಬೆನ್ನೆಲುಬಿ ಪ್ರಾಣಿಗಳಲ್ಲಿ ಈಲಿಯ ವಿಕಾಸದಲ್ಲಿ 20 ಬೇರೆ ಬೇರೆ ಬಗೆಗಳಿವೆ. ಯಾವ ರೀತಿಯಲ್ಲೇ ಬೆಳೆಯಲಿ ಕೊನೆಯ ಪರಿಣಾಮ ಒಂದೇ. ಮನೆಯನ್ನು ಕಟ್ಟಲು ಮರಮುಟ್ಟು ಸಾಮಾನುಗಳು ಬೇರೆ ಬೇರೆ ಆಗಿರಬಹುದು. ಆದರೆ ಒಟ್ಟಿನಲ್ಲಿ ಮನೆಯ ಆಕಾರ ರಚನೆ ಎಲ್ಲ ಒಂದೇ ಇದ್ದ ಹಾಗೆ ಇದು. ಬೇರೆ ಬೇರೆ ಪ್ರಾಣಿವರ್ಗಗಳ ಪಿಂಡಗಳ ಈಲಿಗಳು ಬೇರೆ ಬೇರೆ ತೆರನಾಗಿದ್ದರೂ ಬೆಳೆದ ಪ್ರಾಣಿಯಲ್ಲಿನ ಈಲಿಗಳು ಮಾತ್ರ ಬಹುವಾಗಿ ಒಂದೇ ತೆರ. (ಡಿ.ಎಸ್.ಎಸ್.)
ಒಟ್ಟಾರೆ ಅಂಗರಚನೆ : ಕರುಳಿನ ಲೋಮನಾಳಗಳು ಒಂದೆಡೆ ಕೂಡಿ ಆದ ಕರುಳುನಡುಪೊರೆಯ (ಮೆಸೆಂಟರಿಕ್) ಸಿರಗಳೇ ಮುಖ್ಯವಾಗಿ ಈಲಿಗೆ ರಕ್ತವನ್ನು ಒದಗಿಸುತ್ತದೆ. ತೊರಳೆಯಿಂದ ಬರುವ ಒಂದು ಸಿರ, ಜಠರದಿಂದ ಬರುವ ಕೆಲವು ಸಣ್ಣ ಸಿರಗಳೊಂದಿಗೆ ಇವು ಸೇರಿ ಮೋಟಾದರೂ ದಪ್ಪನೆಯ ತೂರುಗೊಂದಿಯ ಸಿರ (ಪೋರ್ಟಲ್ ವೆಯ್ನ್ಸ್) ಎಂಬ ರಕ್ತನಾಳವಾಗುತ್ತದೆ.
ರಕ್ತ ಸಂಚಾತ
ತೂರುಗೊಂದಿಯ ಸಿರದ ರಕ್ತದ ಮೇಲೆ ಕೆಲಸ ಮಾಡಲು ಈಲಿಗೆ ಶಕ್ತಿ ಬೇಕು. ಆಹಾರದಲ್ಲಿನ ಇಂಗಾಲದೊಂದಿಗೆ ಆಕ್ಸಿಜನ್ನನು ಕೂಡಿಸುವುದರಿಂದ ಇದನ್ನು ಪಡೆಯುತ್ತದೆ. ಆಕ್ಸಿಜನ್ನನು ಒದಗಿಸಲು ಅಷ್ಟೇನೂ ದೊಡ್ಡದಲ್ಲದ ಈಲಿಯ ಧಮನಿ ಒಂದೇ ಇದೆ. ತೂರು ಗೊಂದಿಯ ಸಿರ, ಈಲಿಯ ಧಮನಿ ಇವೆರಡರ ಕವಲುಗಳೂ ಕೊನೆಗೆ ನಾಳಗುಳಿಯೊಳಕ್ಕೆ ರಕ್ತ ಸುರಿಸುತ್ತವೆ. ನಾಳಗುಳಿಗಳ ಮೂಲಕ ರಕ್ತ ಈಲಿಯ ಸಿರಗಳ ಶಾಖೆಗಳಿಗೆ ಹರಿಯುತ್ತದೆ. ಅಲ್ಲಿಂದ ಒಟ್ಟುಗೂಡಿ ಕೆಳ ಸಿರಕೊಳ್ಳದೊಳಕ್ಕೆ (ಇನ್‍ಫೀರಿಯರ್ ವೀನಾಕೇವ) ಸುರಿದುದು ಗುಂಡಿಗೆಯ ಬಲಗುಂಡಿಗರೆಯನ್ನು (ಏಟ್ರಿಯಂ) ಸೇರಿಕೊಳ್ಳುತ್ತದೆ.
ತೂರುಗೊಂದಿಯ ಮತ್ತು ಧಮನಿಯ ರಕ್ತ ಒಳಹೋಗುವ ದಾರಿಯೇ ಅಲ್ಲದೆ, ಪಿತ್ತ ಹೊರಸಾಗುವ ಕಂಡಿಯೂ ಈಲಿಯ ತೂರುಗೊಂದಿಯೇ, ಬಲು ಕಿರಿದಾದ ಪಿತ್ತ ಕಿರಿಸಾಗಾಲುವೆಗಳು (ಕೆನಾಲಿಕುಲೈ) ಈಲಿಯೊಳಗೆ ಒಂದುಗೂಡಿ ಕಿರ್ನಾಳಗಳು (ಡಕ್ಟೂಲ್ಸ್), ಸಣ್ಣ ಸಾಗುನಾಳಗಳು, ದೊಡ್ಡ ಸಾಗುನಾಳಗಳು, ಹಾಗೇ ಕೊನೆಗೆ ಬರಿಯ ಕಣ್ಣಿಗೆ ಕಾಣುವಷ್ಟು ದೊಡ್ಡವಾಗುತ್ತವೆ. ಇವೆಲ್ಲ ಸಾಗುನಾಳಗಳು ತೂರುಗೊಂದಿಯ ಸಿರಗಳ ಕವಲುಗಳೊಂದಿಗೆ ಸಾಗಿದರೂ ಅವಲ್ಲಿನ ಪಿತ್ತ ಮಾತ್ರ ರಕ್ತದ ಹರಿವಿನ ಎದುರುದಿಕ್ಕಿನಲ್ಲಿ ಹರಿಯುತ್ತದೆ. ಬರುಬರುತ್ತ ದೊಡ್ಡದಾಗುವ, ಗಾತ್ರವಿರುವ ಪಿತ್ತ ಸಾಗುನಾಳಗಳು ಕೊನೆಗೆ ಈಲಿಯ ತೂರುಗೊಂದಿಯಲ್ಲಿ ಈಲಿಯ ಸಾಗುನಾಳದಲ್ಲಿ ಕೊನೆಗೊಳ್ಳುತ್ತವೆ.
ಈಲಿಯ ಹೊರಗೆ ಈಲಿಯ ಸಾಗುನಾಳ ಎರಡು ದೊಡ್ಡ ಕವಲುಗಳಾಗುವುದು. ಕವಲುಗಳಲ್ಲಿ ಒಂದಾದ ಪಿತ್ತಕೋಶದ ಒಳಗಿನ ಅಡೆವಳಿ (ಲೈನಿಂಗ್) ಅನೇಕ ಮಡಿಕೆಗಳಲ್ಲಿರುವುದರಿಂದ ಅದರ ಮೇಲು ತಳ ಅಗಲವಾಗುವುದು. ಇದರ ಜೀವಕಣಗಳಿಗೆ ಮಿಣಿಎಳೆಗೊಂಡೆಗಳೆಂಬ (ಮೈಕ್ರೊವಿಲ್ಲೈ) ಪುಟಾಣಿ ಚಾಚುಗಳಿರುತ್ತವೆ. ಪಿತ್ತಕೋಶ ತುಸುಕಾಲ ಪಿತ್ತವನ್ನು ಕೂಡಿಟ್ಟುಕೊಳ್ಳುವುದು. ಅದೇ ಹೊತ್ತಿನಲ್ಲಿ ಮಿಣಿಎಳೆಗೊಂಡೆಗಳ ಮೂಲಕ ಪಿತ್ತದಲ್ಲಿನ ನೀರನ್ನು ಹೀರಿಹಾಕಿ ನೀರಾಗಿರುವ ಪಿತ್ತವನ್ನು ಇನ್ನೂ ಗಟ್ಟಿಗೊಳಿಸುವುದು. ಹೀಗೇನಾದರೂ ನೀರು ತೆಗೆತ ಮಿತಿಗೆಟ್ಟರೆ, ಮುಖ್ಯವಾಗಿ ಕೊಲೆಸ್ಟಿರಾಲ್ ಇರುವ ಪಿತ್ತಗಲ್ಲುಗಳಾಗುತ್ತದೆ (ಗಾಲ್ ಸ್ಟೋನ್ಸ್). ಈಲಿಯ ಸಾಗುನಾಳದ ಇನ್ನೊಂದು ಕವಲು ಸಾಮಾನ್ಯ ಪಿತ್ತ ಸಾಗುನಾಳ. ಸಣ್ಣ ಕರುಳಿನ ಮೊದಲ ಭಾಗವಾದ ದುರಾರ್ಗರುಳಿನೊಳಕ್ಕೆ (ಡುಯೊಡಿನಮ್) ಈ ಸಾಗುನಾಳ ಹೋಗುವುದು. ಸಾಮಾನ್ಯ ಪಿತ್ತ ಸಾಗುನಾಳದ ಹೊರ ತುದಿಯಲ್ಲಿ ಅಡಿಯಗೆಂಡೆ (ಸ್ಛಿಂಗ್ಟರ್) ಎಂಬ ಒಂದು ಉಂಗುರ ಸ್ನಾಯು ಕಾವಲಿದೆ. ಕುದುರೆ ತೆರನ ಕೆಲವು ಪ್ರಣಿಗಳಲ್ಲಿ ಪಿತ್ತಕೋಶ ಇಲ್ಲದ್ದರಿಂದ ಬದುಕಿರಲು ಅದು ಇರಲೇಬೇಕಿಲ್ಲ. (ಎನ್.ಟಿ.ಎನ್.)
ನಿಜಗೆಲಸಗಳು
ಕರುಳಿನಿಂದ ಗುಂಡಿಗೆಗೆ ಹಿಂತಿರುಗುವ ಸಿರದ ರಕ್ತ ಅದರ ಮೂಲಕ ಹರಿದು ಸಾಗುವ ಜೀವಕಣಗಳ ರಾಶಿಯೇ ಈಲಿ ಎನ್ನಬಹುದು. ಕರುಳಿನ ಗೋಡೆಯ ಮೂಲಕ ರಕ್ತ ಹರಿವಾಗ ಆಹಾರ ವಸ್ತುಗಳೂ ಆಗಾಗ್ಗೆ ವಿಷಕರ ವಸ್ತುಗಳೂ ಸೇರಿಸಿಕೊಳ್ಳುತ್ತವೆ. ಇವನ್ನೆಲ್ಲ ಹೇರಿಕೊಂಡು ಕೂಡಲೇ ರಕ್ತ ಈಲಿಯ ಮೂಲಕ ಸಾಗುತ್ತದೆ. ಕೆಡಕು ಮಾಡುವ ವಸ್ತುಗಳನ್ನು ತೆಗೆದುಹಾಕುವ ಸೋಸಿಕವಾಗಿ (ಫಿಲ್ಟರ್) ರಾಸಾಯನಿಕ ವಿಧಾನಗಳಿಂದ ವಿಷಗಳನ್ನು ಕೆಡಿಸಿ ಜಡಗೊಳಿಸಿ ಏಕಾಣುಜೀವಿಗಳನ್ನು ಈಲಿ ತೆಗೆದುಹಾಕುವುದು. ಗ್ಲೈಕುರೋನಿಕಾಮ್ಲ, ಗ್ಲೈಸೀನ್‍ಗಳೊಂದಿಗೋ ಅಸಿಟೈಲ್, ಸಲ್ಫೇಟು ಅಣ್ವಂಶಗಳೊಂದಿಗೋ ಒಂದುಗೂಡಿಸಿ, ಇಲ್ಲವೇ ಆಮ್ಲಜನಕಗೂಡಿಕೆ ಇಳಿಕೆಗಳಿಂದಲೋ ವಿಷಕರ ವಸ್ತುಗಳನ್ನು ನಿರಪಾಯಕರವಾಗಿ ಮಾಡುವುದು.
ರಕ್ತದಿಂದ ಪೋಷಕ ಪದಾರ್ಥಗಳನ್ನು ಎತ್ತಿಕೊಂಡು ಮುಂದಿನ ಬಳಕೆಗಾಗಿ ಕೂಡಿಟ್ಟುಕೊಳ್ಳ್ಳುವ ಈಲಿ ಉಗ್ರಾಣವಾಗಿಯೂ ಇದೆ. ಪ್ರೋಟೀನು, ಕೊಬ್ಬು, ಹಿಟ್ಟು ಸಕ್ಕರೆಗಳ ಜೀವವಸ್ತುಕರಣ (ಮೆಟಬಾಲಿಸಂ) ಆಗುವ ಕೇಂದ್ರ ಅಂಗವಿದು. ಮಾಂಸಲಿಯಲ್ಲಿ (ಮೇದೋಜೀರಕಾಂಗ) ತಯಾರಾಗುವ ಇನ್ಸುಲಿನ್ (ನೋಡಿ- ಇನ್ಸುಲಿನ್) ಚೋದನಿಕದ (ಹಾರ್ಮೋನ್) ಪ್ರಭಾವದಿಂದ, ರಕ್ತದಿಂದ ಎತ್ತಿಕೊಂಡ ಸಕ್ಕರೆಯೂ ಕೂಡಿಟ್ಟ ವಸ್ತುಗಳಲ್ಲಿ ಒಂದು. ಕೂಡಿಡಬಹುದಾದ ಮಿಗದಿಟ್ಟಿನ (ಗ್ಲೈಕೊಜನ್) ರೂಪದಲ್ಲಿ ಸಕ್ಕರೆ ದಾಸ್ತಾನಾಗಿರುವುದು. ಶಕ್ತಿ ಬೇಕೆನಿಸುವ ತನಕ ಈಲಿಯ ಜೀವಕಣಗಳಲ್ಲಿ ಹಾಗೇ ಉಳಿದಿರುತ್ತದೆ. ಇದನ್ನು ಮತ್ತೆ ದ್ರಾಕ್ಷಿ ಸಕ್ಕರೆಯಾಗಿ (ಗ್ಲೂಕೋಸ್) ಬದಲಿಸುವುದು ಮಾಂಸಲಿಯಲ್ಲಿರುವ ಇನ್ನೊಂದು ಚೋದನಿಕವಾದ ಸಕ್ಕರೆಕರೆಗ (ಗ್ಲೂಕಗಾನ್).
ಈಲಿಯ ಜೀವಕಣಗಳಲ್ಲಿ ಕೊಬ್ಬುಗಳು, ಜೀವಾತುಗಳು ಮತ್ತಿತರ ಆಹಾರವಸ್ತುಗಳೂ ಕೂಡಿರುತ್ತವೆ. ಜೊಕ್ಕಗೊಳಿಕೆ, ಕೂಡಿಡಿಕೆ ಇವೆರಡೇ ಕೆಲಸಗಳಲ್ಲ ಈಲಿಯದು. ಅದರ ಮೂಲಕ ಹರಿವ ರಕ್ತದೊಳಕ್ಕೆ ರಕ್ತರಸದ (ಪ್ಲಾಸ್ಮ) ಪ್ರೋಟೀನುಗಳಲ್ಲಿ ಮುಖ್ಯವಾದ ಕೋಳೆ (ಅಲ್ಬುಮಿನ್), ತಂತುಕಜನಕ (ಫೈಬ್ರಿನೊಜನ್), ಗ್ಲಾಬ್ಯುಲಿನ್ನುಗಳು. ಕೂಡಗರಣೆಜನಕ (ಪ್ರೋತ್ರಾಂಬಿನ್), ಹೆಪಾರಿನ್ನುಗಳನ್ನೂ ಅದು ತಯಾರಿಸಿ ಸೇರಿಸುವುದು. ಏಕಾಣುಜೀವಿಗಳು ತಯಾರಿಸಿ ಬಿಡುವ, ರೋಗ ಬರಿಸುವ ವಿಷಗಳಾದ ಜೀವವಿಷಗಳನ್ನು (ಟಾಕ್ಸಿನ್ಸ್) ಎದುರಿಸುವ ರೋಧವಸ್ತುಗಳನ್ನೂ ರಕ್ತದೊಳಕ್ಕೆ ಈಲಿ ಹಾಕುತ್ತದೆ. ರೋಗಗಳು ಬಾರದಂತೆ ಮೈ ತಡೆವ ಏರ್ಪಾಡುಗಳಲ್ಲಿ ಇದೂ ಒಂದು.
ರಕ್ತ ಹರಿವಿನ ಮೂಲಕ ಕರುಳಿಂದ ಈಲಿ ಹಲಬಗೆಯ ವಸ್ತುಗಳನ್ನು ಪಡೆವುದೇ ಅಲ್ಲದೆ ಈಲಿಯಿಂದ ಕರುಳಿಗೆ ಪಿತ್ತ ಹರಿಸುವ ಕೊಳವೆಗಳ ಮೂಲಕ ಕರುಳಿಗೂ ಈಲಿಗೂ ನೇರ ಸಂಬಂಧವಿದೆ. ಕರುಳೊಳಕ್ಕೆ ಈಲಿ ಸುರಿಸುವ ಪಿತ್ತರಸ ಹಸಿರು ಬಣ್ಣದ ದ್ರವ. ಕೊಬ್ಬನ್ನು ಅರಗಿಸುವುದರಲ್ಲಿ ನೆರವಾಗುವ ಪಿತ್ತದ ಆಮ್ಲಗಳೂ ಕೊಬ್ಬುಗಳು, ಎ.ಡಿ.ಕೆ.ಇ ಜೀವಾತುಗಳು ತೆರನ, ಕೊಬ್ಬಿನಲ್ಲಿ ಕರಗುವ ವಸ್ತುಗಳೂ ಮತ್ತಿತರ ಹಲತೆರನವೂ ಪಿತ್ತದಲ್ಲಿವೆ. ಮೂಳೆಯ ಮಜ್ಜೆ, ತೊರಳೆ, ಈಲಿಗಳಲ್ಲಿ ಕೆಟ್ಟಿರುವ ಅನೇಕ ಕೆಂಪು ರಕ್ತಕಣಗಳು ದಿನವೂ ಹಾಳಾಗುತ್ತಲೇ ಇರುವುವು. ಈಲಿಯ ರಕ್ತನಾಳಗಳ ಹಿಗ್ಗುಕಗ್ಗುಗಳಿಂದ ಈಲಿಯಲ್ಲಿ ಹೆಚ್ಚು ರಕ್ತ ಕೂಡಿದ್ದು ತುರ್ತಿನ ಹೊತ್ತಿನಲ್ಲಿ ರಕ್ತದ ಹರಿವಿನೊಳಕ್ಕೆ ನುಗ್ಗಿಸಬಹುದು. ರಕ್ತದ ಕೆಂಪುಬಣ್ಣಕ್ಕೆ ಕಾರಣವಾದ ರಕ್ತಬಣ್ಣಕ (ಹೀಮೊಗ್ಲಾಬಿನ್) ಹೀಗೆ ರಕ್ತದೊಳಕ್ಕೆ ಚೆಲ್ಲಿಬೀಳುತ್ತದೆ. ಈಲಿ ಇದನ್ನು ಎತ್ತಕೊಂಡು ಕೆಂಪಿತ್ತ (ಬಿಲಿರೂಬಿನ್), ಹಸಿರು ಪಿತ್ತಗಳನ್ನಾಗಿ (ಬಿಲಿವರ್ಡಿನ್) ಮಾರ್ಪಡಿಸಿ ಪಿತ್ತದ ಮೂಲಕ ಕರುಳಿಗೆ ಸಾಗಿಸುತ್ತದೆ. ಮಲದ ಕಂದುಬಣ್ಣಕ್ಕೆ ಇವೇ ಕಾರಣ. ಮೈಯಲ್ಲಿ ಹುಟ್ಟುವ ಕಸರೆ ವಸ್ತುಗಳಾದ ಮೂತ್ರಲವಣ (ಯೂರಿಯ), ಮೂತ್ರಾಮ್ಲಗಳನ್ನೂ (ಯೂರಿಕ್ ಆಸಿಡ್) ಪಿತ್ತದ ಮೂಲಕ ಈಲಿ ಹೊರದೂಡುತ್ತದೆ. ಪಿತ್ತದ ಮೂಲಕ ಈಲಿ ಕೊಲೆಸ್ಟಿರಾಲನ್ನು ಸಹ ಹೊರದೂಡಿದರೂ ಅದರ ಬಹು ಪಾಲನ್ನು ಕರುಳು ಮತ್ತೆ ಹೀರಿಕೊಂಡು ಬಿಡುವುದರಿಂದ ಹಾಳಾಗದು.
ಹುಟ್ಟು ವಿಕಾರಗಳು ಗಂತಿಗಳ (ಟ್ಯೂಮರ್ಸ್) ಬೆಳೆತ, ಪರಪಿಂಡಿ ಮುಸುರಿಕೆಗಳ (ಪ್ಯಾರಸೈಟ್ ಇನ್‍ಫೆಸ್ಟೇಷನ್) ಹೊರತಾಗಿ ಈಲಿಯ ಸಾಮಾನ್ಯ ರೋಗಗಳಲ್ಲಿ ಬಹು ಪಾಲು ಅದರ ರಚನೆಗಟ್ಟು ಕೆಟ್ಟಿರುವುದು. ಹಾಗೆ ಕೆಡುವುದರಿಂದ ಪ್ರಾಣಕ್ಕೆ ಹಾನಿಯಾಗಿ ಮಾರಕ ಆಗದಿರಲು ಎರಡು ಮುಖ್ಯ ಕಾರಣಗಳಿವೆ. ಎಂದಿನ ಮೂಲ ಬೇಡಿಕೆಗಳಿಗೆ ಯಾವಾಗಲೂ ಬೇಕಿರುವುದಕ್ಕಿಂತಲೂ ಮಿಗಿಲಾಗಿ ಈಲಿಯು ಊತಕವಿರುವುದು. ಅಂದರೆ, ಈಲಿಯಲ್ಲಿ ಬಹುಪಾಲನ್ನು ಏಡಿಗಂತಿ (ಕ್ಯಾನ್ಸರ್) ತುಂಬಿಕೊಂಡಿಟ್ಟಿದ್ದರೂ ಕೆಲಕಾಲವಾದರೂ ಈಲಿಯ ನಿಜಗೆಲಸಗಳಿಗೆ ಆತಂಕವಾಗದು. ಎಷ್ಟೇ ಪೆಟ್ಟಾಗಿ ಹಾಳಾದರೂ ಮತ್ತೆ ಚೇತರಿಸಿಕೊಂಡು ಹೆಚ್ಚಾಗಿ ಬೆಳೆದು ವಾಸಿಮಾಡಿಕೊಳ್ಳುವ ಮಹಾಶಕ್ತಿ ಈಲಿಗಿದೆ. ಕೆಡದೆ ಉಳಿದಿರುವ ಜೀವಕಣಗಳು ಬಲುಬೇಗನೆ ಬೆಳೆದು ಗುಣಿತವಾಗಿ ದೊಡ್ಡ ಕಿಗ್ಗಂಟಿನ ಹೇರೂಪ (ನಾಡ್ಯುಲಾರ್ ಹೈಪರ್ ಪ್ಲೇಸಿಯ) ಆಗುವುದರೊಂದಿಗೆ ಪಿತ್ತಸಾಗುನಾಳಗಳ ಜೊತೆಯಲ್ಲಿ ಹೊಸ ಹುಟ್ಟಿನ ಜೀವಕಣಗಳು ಚೆನ್ನಾಗಿ ಹೊಂದಿಕೊಳ್ಳುವುವು.
ಈಲಿಯ ನಿಜಕೆಲಸಗಳ ಪರೀಕ್ಷೆಗಳು
ಈಲಿಯ ನಿಜಕೆಲಸಗಳು ಎಷ್ಟೊಂದು ಬಗೆಯವು ಇರುವುದೆಂದರೆ, ಯಾವ ಒಂದು ಪರೀಕ್ಷೆಯಿಂದಲೂ ಉಳಿದೆಲ್ಲ ಕೆಲಸಗಳು ಕೆಟ್ಟಿರುವ ವಿಚಾರ ಇನಿತೂ ಗೊತ್ತಾಗದು. ಬೇಕಿರುವುದಕ್ಕಿಂತಲೂ ಹೆಚ್ಚಿಗಿರುವ ಊತಕವೂ ವಾಸಿಪಡಿಸಿಕೊಳ್ಳುವ ಹೆಗ್ಗುಣವೂ ಈ ಪರೀಕ್ಷೆಗಳಿಗೆ ಅಡ್ಡಿಯಾಗುತ್ತವೆ. ಒಟ್ಟಿನಲ್ಲಿ ಕೂರಾದ (ಅಕ್ಯೂಟ್) ಹಾನಿ ರೋಗಗಳು ಇರುವುದನ್ನು ಈಗಿನ ಪರೀಕ್ಷೆಗಳು ಕೂಡಲೇ ತೋರುವುದಾದರೂ ವೈದ್ಯನಿಗೆ ಮುಖ್ಯವಾಗಿ ಬೇಕಿರುವ ವಿಚಾರಗಳನ್ನು ತಿಳಿಸಿಕೊಡವು. ಈಲಿ ಕೆಲಸಗೆಡುವಷ್ಟು ಹಾಳಾಗಿರುವುದೋ ಇಲ್ಲವೋ ಎಂಬುದನ್ನು ಅದರಲ್ಲೂ ಈಲಿಯ ಬೇರೂರಿದ ರೋಗಗಳಲ್ಲಿ ಅನುಮಾನವಿಲ್ಲದಂತೆ ತೋರವು. ಸಾಮಾನ್ಯವಾಗಿ, ನಿಜಗೆಲಸಗಳ ಜೀವವೈಜ್ಞಾನಿಕ ಪರೀಕ್ಷೆಗಳಿಗೂ ಜೀವುಂಡಿಗೆಯಿಂದ (ಬಯಾಪ್ಸಿ) ತೆಗೆದು ಮಾಡಿದ ಊತಕ ಪರೀಕ್ಷೆಗಳಿಗೂ ಹೊಂದಾಣಿಕೆ ಅಷ್ಟಾಗಿಲ್ಲ. ಮೈಕ್ರೋಸ್ಕೋಪಿನಡಿಯಲ್ಲಿ ಈಲಿ ವಿಪರೀತ ಕೆಟ್ಟಿರುವಂತೆ ಕಂಡುಬಂದರೂ ನಿಜಗೆಲಸ ಪರೀಕ್ಷೆಗಳಿಂದ ಯಾವ ಹಾನಿಯೂ ಕಾಣದಿರಬಹುದು. ಯಾವಾಗಲೂ ಯಾವುದೇ ಒಂದು ಜೀವಾರಾಸಾಯನಿಕ ಪರೀಕ್ಷೆಯನ್ನು ಮಾತ್ರ ನೆಚ್ಚಿಕೊಳ್ಳಬಾರದು. ಸಾಧ್ಯವಾದರೆ ಕೆಲ ಕಾಲ ಬಿಟ್ಟು ಬಿಟ್ಟು ಮಾಡುವ ಪರೀಕ್ಷೆಗಳ ಸರಣಿಗಳಿಂದಲೇ ಹೆಚ್ಚಿನ ವಿಚಾರಗಳು ಗೊತ್ತಾಗುವುವು.
ಕಳೆದ ಶತಮಾನದಲ್ಲೇ ಈಲಿಯ ಜೀವುಂಡಿಗೆಯನ್ನು ವಿವರಿಸಿದ್ದರಾದರೂ ಅದನ್ನು ಈಲಿ ಪರೀಕ್ಷೆಯಲ್ಲಿ ಒಂದಾಗಿ ಬಳಸುತ್ತಿರುವುದು ಈಚೆಗೆ. ತೂತಿರುವ ಸೂಜಿಯೊಂದನ್ನು ರೋಗಿಗೆ ನೋವಾಗದಂತೆ ಈಲಿಯೊಳಕ್ಕೆ ಬಲ ಪಕ್ಕದಿಂದ ಚುಚ್ಚಿ ಈಲಿಯ ಬಲು ಸಣ್ಣಚೂರನ್ನು ಹೊರತೆಗೆದು ಅದನ್ನು ಮೈಕ್ರೋಸ್ಕೋಪಿನಲ್ಲಿ ಪರೀಕ್ಷಿಸಲಾಗುತ್ತದೆ. ಆಮೇಲೆ ರೋಗಿ ದಿನವೆಲ್ಲ ಆಸ್ಪತ್ರೆಯಲ್ಲಿ ಇರಬೇಕು. ಹೀಗೆ ಮಾಡಿದಾಗ ಲಕ್ಷ ಮಂದಿಗೊಬ್ಬರು ಸತ್ತಿದ್ದಾರೆ. ಬೇರೂರಿದ ಈಲಿಯುರಿತ (ಹೆಪಟೈಟಿಸ್), ಕಾರಣ ಗೊತ್ತಿಲ್ಲದ ಈಲಿ ಹೆಬ್ಬೆಳೆತ. ಈಲಿಯ ಅರಿಶಿನಾರಿಗೆ (ಸಿರ್ರೋಸಿಸ್) ರೋಗಿಗಳಿಗೆ ಮುಂದೇನಾಗುವುದೆಂಬ ತಿಳಿವು—ಇವನ್ನೆಲ್ಲ ಗುರುತಿಸಲು ಇದರಿಂದ ನೆರವಾಗುತ್ತದೆ. ಇದ್ದಾಗಲೂ ರಕ್ತಸುರಿತ ಹೆಚ್ಚಿರುವವರಲ್ಲೂ ಇದನ್ನು ಮಾಡುವಂತಿಲ್ಲ.
ಹಲವಾರು ಜೀವರಾಸಾಯನಿಕ ಪರೀಕ್ಷೆಗಳಲ್ಲಿ ತೀರ ಮುಖ್ಯವಾದವಿವು; ರಸಿಕೆಯಲ್ಲಿನ (ಸೀರಂ) ಕೋಳೆ, ಕೆಂಪಿತ್ತ, ಟ್ರಾನ್ಸಮಿನೇಸುಗಳು. ಗ್ಲಾಬ್ಯೂಲಿನುಗಳ ಅಳೆತ: ರಸಿಕೆಯ ವಿದ್ಯುಚ್ಚಲಚಿತ್ರಣ (ಎಲೆಕ್ಟ್ರೊಫಾರೆಸಿಸ್), ಕ್ಷಾರಕ ಫಾಸ್ಫೇಟು ದೊಳೆ, ತೈಮಾಲಿನ ಬಗ್ಗಡತೆ (ಟರ್ಬಿಡಿಟಿ), ಬ್ರೋಮ್ ಸಲ್ಫ್‍ತ್ಯಾಲಿಯೀನ್ ಪರೀಕ್ಷೆಗಳು. ಅಂತೂ ಯಾವ ಒಂದೇ ಒಂದು ಪರೀಕ್ಷೆಯೂ ನಿರ್ಧಾರಕವಲ್ಲ. ಒಂದು ದಿನ ಇದ್ದಂತೆ ಮತ್ತೊಂದು ದಿನ ಇರದಿದ್ದರಿಂದ ಆಗಾಗಿ ಹಲವಾರು ಪರೀಕ್ಷೆಗಳನ್ನು ಮಾಡಿದರೆ ಅನುಕೂಲ, ರೋಗಿಯ ಹೇಳಿಕೆ, ಮೈ ಪರೀಕ್ಷೆಗಳೊಂದಿಗೆ ಇವು ವೈದ್ಯನಿಗೆ, ಅದರಲ್ಲೂ ಕಾಮಾಲೆ ಬೇರೂರಿರುವಾಗ ರೋಗ ನಿದಾನಕ್ಕೆ (ಡಯಗ್ನೋಸಿಸ್) ನೆರವಾಗುತ್ತದೆ.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ಜೀವಶಾಸ್ತ್ರ ವರ್ಗ:ಅಂಗಗಳು
ಡ್ಯೂಟೀರಿಯಮ್
ಡ್ಯೂಟೀರಿಯಮ್ ಭಾರಜಲಜನಕವೆಂದು ಕರೆಯಲ್ಪಡುವ ಡ್ಯೂಟೀರಿಯಮ್ ಜಲಜನಕದ ಒಂದು ಸ್ಥಿರ ಸಮಸ್ಥಾನಿ.ಇದು ಜಲಜನಕ ಬಾಂಬ್‌ನ ಮುಖ್ಯ ಕಚ್ಛಾವಸ್ತು.ಪ್ರಪಂಚದಲ್ಲಿರುವ ಜಲಜನಕದಲ್ಲಿ ೬೭೦೦ ಭಾಗಕ್ಕೆ ಒಂದು ಭಾಗದಂತೆ ಭಾರಜಲಜನಕದ ಪರಮಾಣುಗಳಿವೆ.
ಗುಣಲಕ್ಷಣಗಳು
ಡ್ಯೂಟೀರಿಯಮ್‌ನ ಒಂದು ಪರಮಾಣುವಿನ ದ್ರವ್ಯರಾಶಿಯು ಸಾಮಾನ್ಯ ಜಲಜನಕದ ಎರಡರಷ್ಟಿರುತ್ತದೆ.ಜಲಜನಕದ ಪರಮಾಣುವಿನಲ್ಲಿ ನ್ಯೂಟ್ರಾನ್ಗಳಿರುವುದಿಲ್ಲವಾದರೆ ಡ್ಯೂಟೀರಿಯಮ್‍ನ ಪರಮಾಣುವಿನಲ್ಲಿ ಒಂದು ನ್ಯೂಟ್ರಾನ್‍ ಪ್ರೋಟಾನ್ ಜತೆಗೂಡಿ ಇರುತ್ತದೆ.ಅದುದರಿಂದ ಡ್ಯೂಟೀರಿಯಮ್‌ನ ಪರಮಾಣು ದ್ರವ್ಯರಾಶಿಜಲಜನಕದ ಎರಡರಷ್ಟು ಅಂದರೆ ೨.೦೧೪೧೦ ಆಗಿರುತ್ತದೆ.ಸಾಮಾನ್ಯವಾಗಿ ಡ್ಯೂಟೀರಿಯಮ್ ಜಲಜನಕದಂತೆಯೇ ರಾಸಾಯನಿಕ ಕ್ರಿಯೆಯಲ್ಲಿ ಪಾಲ್ಗೊಂಡರೂ ಜಲಜನಕಕ್ಕಿಂತ ನಿಧಾನವಾಗಿ ಹಾಗೂ ಅಸಂಪೂರ್ಣವಾಗಿರುತ್ತದೆ.
ಉಪಯೋಗಗಳು
ಡ್ಯೂಟೀರಿಯಮ್ ಆಮ್ಲಜನಕದೊಡನೆ ವರ್ತಿಸಿ ಭಾರಜಲ (ಡ್ಯೂಟೀರಿಯಮ್ ಆಕ್ಸೈಡ್}ನ್ನು ಕೊಡುತ್ತದೆ. ಇದು ಭಾರಜಲ ಬೈಜಿಕ ಕ್ರಿಯಾಕಾರಿ (Heavy water nuclear reactor)ಗಳಲ್ಲಿ ಉಪಯೋಗಿಸಲ್ಪಡುತ್ತದೆ.ವಿಜ್ಞಾನಿಗಳು ಡ್ಯೂಟೀರಿಯಮ್ ಜೈವಿಕ ಹಾಗೂ ಜೀವರಸಾಯನಶಾಸ್ತ್ರೀಯ ಕ್ರಿಯೆಗಳ ಅಧ್ಯಯನದಲ್ಲಿ ವ್ಯಾಪಕವಾಗಿ ಉಪಯೋಗಿಸುತ್ತಾರೆ. ಕಣ ಉತ್ಕರ್ಷಕ (particle accelarator)ಗಳಲ್ಲಿಯೂ ಡ್ಯೂಟೀರಿಯಮ್‍ನ ಉಪಯೋಗವಿದೆ.ಮುಖ್ಯವಾಗಿ ಸೈಕ್ಲೋಟ್ರಾನ್ ಎಂಬ ಕಣ ಉತ್ಕರ್ಷಕದಲ್ಲಿ ಹೆಚ್ಚಿನ ಉಪಯೋಗದಲ್ಲಿದೆ.
ಭಾಹ್ಯಸಂಪರ್ಕಗಳು
ವರ್ಗ:ರಸಾಯನಶಾಸ್ತ್ರ
ಸಲ್ಮಾನ್ ರಶ್ದಿ
ಸರ್ ಅಹ್ಮದ್ ಸಲ್ಮಾನ ರಶ್ದಿ, KBE (ಜನನ: ೧೯ ಜೂನ್ ೧೯೪೭) ಇವರು ಕಾದಂಬರಿ ಹಾಗೂ ಪ್ರಬಂಧ ಬರೆಯುವ ಭಾರತೀಯ ಸಂಜಾತ ಬ್ರಿಟಿಷ್‌ ಲೇಖಕರಾಗಿದ್ದಾರೆ. ೧೯೮೧ರಲ್ಲಿ ಇವರ ಎರಡನೆಯ ಕಾದಂಬರಿ ಮಿಡ್‌ನೈಟ್ಸ್‌ ಚಿಲ್ಡ್ರನ್‌ (೧೯೮೧) ಬೂಕರ್‌ ಪ್ರಶಸ್ತಿ ಪಡೆದ ನಂತರ ಇವರಿಗೆ ಪ್ರಸಿದ್ಧಿ ಹಾಗೂ ಮನ್ನಣೆ ದೊರಕಿತು.
ವೈಯಕ್ತಿಕ ಜೀವನ
thumb|left|upright|ನಟಿ ಪಿಯಾ ಗ್ಲೆನ್‌ರವರು ರಶ್ದಿ ಜೊತೆಗೆ 2009ರ ಟ್ರಿಬೆಕಾ ಫಿಲ್ಮ್ ಫೆಸ್ಟಿವಲ್ ವ್ಯಾನಿಟಿ ಫೇರ್ ಸಮಾರಂಭದಲ್ಲಿದ್ದರು.
ಇತರೆ ಚಟುವಟಿಕೆಗಳು
250px|thumb|left|ಸಲ್ಮಾನ್ ರಶ್ದಿ ಎಮೊರಿ ವಿಶ್ವವಿದ್ಯಾಲಯದ ವಿದ್ಯಾರ್ಥಿಗಳೊಂದಿಗೆ ಸಂವಾದ ನಡೆಸುತ್ತಿದ್ದರು.
ಧಾರ್ಮಿಕ ಮತ್ತು ರಾಜಕೀಯ ನಂಬಿಕೆ
"What is needed is a move beyond tradition, nothing less than a reform movement to bring the core concepts of Islam into the modern age, a Muslim Reformation to combat not only the jihadist ideologues but also the dusty, stifling seminaries of the traditionalists, throwing open the windows to let in much-needed fresh air. (...) It is high time, for starters, that Muslims were able to study the revelation of their religion as an event inside history, not supernaturally above it. (...) Broad-mindedness is related to tolerance; open-mindedness is the sibling of peace."
"No. But that's because I write for a living, [laughs] and I have no other source of income, and I naïvely believe that stuff that I create belongs to me, and that if you want it you might have to give me some cash. [...] My view is I do this for a living. The thing wouldn't exist if I didn't make it and so it belongs to me and don't steal it. You know. It's my stuff."
ಹೊರಗಿನ ಕೊಂಡಿಗಳು
ವರ್ಗ:1947ರಲ್ಲಿ ಜನಿಸಿದವರು ವರ್ಗ:ಈಗಿರುವ ಜನರು ವರ್ಗ:ಕೇಂಬ್ರಿಡ್ಜ್‌, ಕಿಂಗ್ಸ್ ಕಾಲೇಜಿನ ಪೂರ್ವವಿದ್ಯಾರ್ಥಿಗಳ ಸಭೆ ವರ್ಗ:ನಾಸ್ತಿಕವಾದದ ಚಟುವಟಿಕೆಗಳು ವರ್ಗ:ಬೂಕರ್ ಪ್ರಶಸ್ತಿ ವಿಜೇತರು ವರ್ಗ:ಬ್ರಿಟನ್‌ನ ನಾಸ್ತಿಕರು ವರ್ಗ:ಬ್ರಿಟೀಷ್ ಪುಸ್ತಕ ಪ್ರಶಸ್ತಿಗಳು ವರ್ಗ:ಬ್ರಿಟೀಷ್ ಮಾನವತಾವಾದಿಗಳು ವರ್ಗ:ಬ್ರಿಟೀಷ್ ಕಾದಂಬರಿಕಾರರು ವರ್ಗ:ಭಾರತೀಯ ಪೀಳಿಗೆಯ ಬ್ರಿಟೀಷ್ ಜನರು ವರ್ಗ:ಇಸ್ಲಾಂ ಧರ್ಮದಲ್ಲಿ ಸ್ವವಿಮರ್ಶೆ ವರ್ಗ:ಇಸ್ಲಾಂನಿಂದ ನಾಸ್ತಿಕವಾದಕ್ಕೆ ಪರಿವರ್ತಿಸುವುದು ವರ್ಗ:ಕೃತಿಸ್ವಾಮ್ಯಗಾರ ವರ್ಗ:ಇಸ್ಲಾಂನ ವಿಮರ್ಶೆ ವರ್ಗ:ಎಮೋರಿ ವಿಶ್ವವಿದ್ಯಾಲಯದ ಬೋಧಕ ವರ್ಗ ವರ್ಗ:ಫತ್ವಾಗಳು ವರ್ಗ:ರಾಯಲ್ ಸೊಸೈಟಿ ಆಪ್‌ ಲಿಟರೇಚರ‍್ನ ಗೌರವ ಸದಸ್ಯರು ವರ್ಗ:ಮುಸ್ಲಿಂ ನಾಸ್ತಿಕರು ವರ್ಗ:ಭಾರತೀಯ ವಲಸೆಗಾರರು ವರ್ಗ:ಯುನೈಟೆಡ್ ಕಿಂಗ್‌ಡಂಗೆ ಹೋದ ಭಾರತದ ವಲಸೆಗಾರರು ವರ್ಗ:ಇಸ್ಲಾಂ-ಸಂಬಂಧಿತ ವಿವಾದಗಳು ವರ್ಗ:ಕಾಶ್ಮೀರಿ ಜನರು ವರ್ಗ:ನೈಟ್ಸ್‌ ಬ್ಯಾಚೆಲರ್‌ ವರ್ಗ:ಮಾಂತ್ರಿಕದ ವಾಸ್ತವಿಕ ಬರಹಗಾರರು ವರ್ಗ:ಯುನೈಟೆಡ್ ಕಿಂಗ್‌ಡಂನ ಸ್ವದೇಶಿ ನಾಗರೀಕರು ವರ್ಗ:ಪೂರ್ವ ರಗ್ಬಿಯನ್ನರು ವರ್ಗ:ಮುಂಬಯಿ ಜನರು ವರ್ಗ:ವಸಾಹತುಶಾಹೀ ನಂತರದ ಸಾಹಿತ್ಯ ವರ್ಗ:ಆಧುನಿಕತೆಯ ನಂತರದ ಸಾಹಿತ್ಯ ವರ್ಗ:ಭಾರತೀಯ ಕೃಷಿಕ ಮುಸ್ಲಿಮರು ವರ್ಗ:ಸಾಹಿತಿಗಳು ವರ್ಗ:ಲೇಖಕರು
ಉದಯಗಿರಿ (ಒಡಿಶಾ)
ಉದಯಗಿರಿ ಒಡಿಶಾ ರಾಜ್ಯದಲ್ಲಿ ಭುವನೇಶ್ವರದ ಬಳಿ ಇರುವ ಬೆಟ್ಟ. ಇಲ್ಲಿಯ ಬೌದ್ಧ ಗುಹೆಗಳಲ್ಲಿ ಹಲವು ಕಲಿಂಗರಾಜ ಖಾರವೇಲನ ಕಾಲವೆಂದು (ಸು. 2ನೆಯ ಶತಮಾನ) ತರ್ಕಿಸಲಾಗಿದೆ. ಒರಿಸ್ಸದ ಉದಯಗಿರಿ ಗುಹೆಗಳಲ್ಲಿ ಮಂಚಪುರಿ ಗುಹೆಯನ್ನು ಆರ್ಯ ಮಹಾಮೇಘವಾಹನ ಮಹಾರಾಜ ವಕ್ರದೇವ ಕೊರೆಯಿಸಿದ. ಉದಯಗಿರಿಯ ಗವಿಗಳಲ್ಲಿ ರಾಣಿಗುಂಫ ಎಂಬ ಗವಿ ಎಲ್ಲಕ್ಕೂ ದೊಡ್ಡದಿದ್ದು ಅದರ ಒಳಭಾಗದಲ್ಲಿ ಅನೇಕ ಮೂರ್ತಿಗಳ ಸಾಲುಗಳನ್ನು ಕೆತ್ತಲಾಗಿದೆ. ಇವು ಭವ್ಯ ಮತ್ತು ಚೈತನ್ಯಪೂರ್ಣ ಕಲಾಕೃತಿಗಳು. ಇವುಗಳಲ್ಲಿನ ಬೌದ್ಧ ಶಿಲ್ಪಗಳ ಪೈಕಿ ಬೋಧಿವೃಕ್ಷದ ಸುತ್ತ ಸ್ತ್ರೀಪುರುಷರು ವಾದ್ಯಗಳನ್ನು ನುಡಿಸಿ ಹಾಡಿ ನರ್ತಿಸುತ್ತಿರುವ ಚಿತ್ರ ಅತ್ಯಂತ ಆಕರ್ಷಕವಾದದ್ದು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಐತಿಹಾಸಿಕ ಸ್ಥಳಗಳು ವರ್ಗ:ಬೌದ್ಧ ಧರ್ಮದ ಪವಿತ್ರ ಕ್ಷೇತ್ರಗಳು
ಥಾಮಸ್ ಚಾರ್ಲ್ಸ್ ಹೋಪ್
ಥಾಮಸ್ ಚಾರ್ಲ್ಸ್ ಹೋಪ್(21 ಜುಲೈ, 1766 - 13 ಜೂನ್,1844) ಸ್ಕಾಟ್‌ಲೆಂಡ್ನ ವಿಜ್ಞಾನಿ. ಇವರು ಸ್ಟ್ರಾನ್ಶಿಯಮ್ ಮೂಲಧಾತುವನ್ನು ಕಂಡುಹಿಡಿದರು.೧೮೧೫ ರಲ್ಲಿ "ರಾಯಲ್ ಕಾಲೇಜ್ ಆಫ್ ಫಿಸಿಸಿಯನ್'ಸ್" ನ ಅಧ್ಯಕ್ಷರಾಗಿದ್ದರು.ಚಾರ್ಲ್'ಸ್ ಡಾರ್ವಿನ್ ಇವರ ಶಿಷ್ಯರಾಗಿದ್ದರು.
ಬಾಹ್ಯ ಸಂಪರ್ಕಗಳು
ವರ್ಗ:ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ
ಉದಯನ (ಮಗಧರಾಜ)
ಉದಯನ (ಮಗಧರಾಜ) ಮಗಧ ರಾಜ್ಯದ ಶಿಶುನಾಗ ಸಂತತಿಯಲ್ಲಿ ಪ್ರಸಿದ್ಧನಾದ ಅಜಾತಶತ್ರುವಿನ ಮಗ. ಕೆಲವು ಗ್ರಂಥಗಳಲ್ಲಿ ಈತನನ್ನು ಉದಯಭದ್ರ ಎಂದೂ ಹೆಸರಿಸಲಾಗಿದೆ. ತಂದೆಯ ಕಾಲದಲ್ಲಿ ಚಂಪ ರಾಜ್ಯದ ಪ್ರಾಂತ್ಯಾಧಿಕಾರಿಯಾಗಿದ್ದು ತಂದೆಯ ಮರಣಾನಂತರ ಮಗಧರಾಜ್ಯದ ಸಿಂಹಾಸನವನ್ನೇರಿದ. ಕುಸುಮಪುರವೆಂಬ ಹೊಸ ನಗರವನ್ನು ಕಟ್ಟಿಸಿದ. ಕೆಲಕಾಲಾನಂತರ ಜೈನಮತವನ್ನವಲಂಬಿಸಿದ ಜೈನ ಸಂನ್ಯಾಸಿಗಳಿಗೆ ವಿಶೇಷ ಮನ್ನಣೆ ಕೊಡುತ್ತಿದ್ದ. ಅವಂತಿಯ ರಾಜನಾದ ಪಾಲಕನಿಗೂ ಉದಯನಿಗೂ ವೈರವಿತ್ತು. ಜೈನ ಸಂನ್ಯಾಸಿಗಳಿಗೆ ಉದಯನ ವಿಶೇಷ ಪ್ರೋತ್ಸಾಹ ಕೊಡುತ್ತಿದ್ದುದನ್ನು ಅರಿತ ಪಾಲಕ ಕೊಲೆಗಡುಕನೊಬ್ಬನನ್ನು ಜೈನ ಸನ್ಯಾಸಿಯ ವೇಷದಲ್ಲಿ ಕಳುಹಿಸಿ ಉದಯನನ್ನು ಕೊಲ್ಲಿಸಿದ.
ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜ್ಯೋತಿ ಬಸು
thumb ಜ್ಯೋತಿ ಬಸು (ಬಂಗಾಳಿ: জ্যোতি বসু, ೮ ಜುಲೈ ೧೯೧೪ – ೧೭ ಜನೆವರಿ ೨೦೧೦) ಮಾರ್ಕ್ಸ್‌ವಾದಿ ಕಮ್ಯೂನಿಸ್ಟ್ ಪಕ್ಷಕ್ಕೆ ಸೇರಿದ್ದ ಪಶ್ಚಿಮ ಬಂಗಾಳದ ಒಬ್ಬ ರಾಜಕಾರಣಿಯಾಗಿದ್ದರು. ಅವರು ೧೯೭೭ರಿಂದ ೨೦೦೦ರ ವರೆಗೆ ಪಶ್ಚಿಮ ಬಂಗಾಳದ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿ ಭಾರತದ ಯಾವುದೇ ರಾಜ್ಯದಲ್ಲಿ ಅತಿ ದೀರ್ಘಾವಧಿಯವರೆಗೆ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದ ಗೌರವಕ್ಕೆ ಪಾತ್ರರಾಗಿದ್ದರು. ಅವರು, ಪಕ್ಷದ ಸ್ಥಾಪನೆಯಾದ ೧೯೬೪ರಿಂದ ೨೦೦೮ರ ವರೆಗೆ, ಸಿಪಿಐ(ಎಂ) ಪಾಲಿಟ್‌ಬ್ಯೂರೋದ ಸದಸ್ಯರಾಗಿದ್ದರು.
ವರ್ಗ:ಬಂಗಾಳದ ರಾಜಕಾರಣಿಗಳು ವರ್ಗ:ರಾಜಕಾರಣಿಗಳು ವರ್ಗ:ಪಶ್ಚಿಮ ಬಂಗಾಳ
ಅದಿತಿ ಆರ್ಯ
ಅದಿತಿ ಆರ್ಯ (ಜನನ ೧೮ ಸೆಪ್ಟೆಂಬರ್ ೧೯೯೪) ಒಬ್ಬ ಭಾರತೀಯ ನಟಿ, ರೂಪದರ್ಶಿ, ಸಂಶೋಧನಾ ವಿಶ್ಲೇಷಕ ಮತ್ತು ಸೌಂದರ್ಯ ಸ್ಪರ್ಧೆಯ ಶೀರ್ಷಿಕೆದಾರರಾಗಿದ್ದು, ಇವರು ೨೦೧೫ ರಲ್ಲಿ ಫೆಮಿನಾ ಮಿಸ್ ಇಂಡಿಯಾ ವಿಶ್ವ ಕಿರೀಟವನ್ನು ಪಡೆದರು. ೨0೧೫ ರ ಮಿಸ್ ವರ್ಲ್ಡ್ ಸ್ಪರ್ಧೆಯಲ್ಲಿ ಇವರು ಭಾರತವನ್ನು ಪ್ರತಿನಿಧಿಸಿದ್ದರು.
ಆರಂಭಿಕ ಜೀವನ
ಆರ್ಯ ಗುರಗಾಂವ್ ಗೆ ತೆರಳುವ ಮೊದಲು ತನ್ನ ಆರಂಭಿಕ ವರ್ಷಗಳಲ್ಲಿ ಸೇಕ್ರೆಡ್ ಹಾರ್ಟ್ ಸೀನಿಯರ್ ಸೆಕೆಂಡರಿ ಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅಮಿಟಿ ಇಂಟರ್ನ್ಯಾಷನಲ್ ಶಾಲೆಯಲ್ಲಿ, ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ನಂತರ ಇವರು ದೆಹಲಿ ವಿಶ್ವವಿದ್ಯಾಲಯದ ಶಾಹೀದ್ ಸುಖದೇವ್ ಕಾಲೇಜ್ ಆಫ್ ಬಿಸಿನೆಸ್ ಸ್ಟಡೀಸ್‌ನಿಂದ ವ್ಯವಹಾರ ಅಧ್ಯಯನದಲ್ಲಿ ಹಣಕಾಸು ಮೇಜರ್ ಜೊತೆ ಪದವಿ ಮುಗಿಸಿದರು.
ಫೆಮಿನಾ ಮಿಸ್ ಇಂಡಿಯಾ ೨೦೧೫
ಮುಂಬೈನಲ್ಲಿ ನಡೆದ ಸಮಾರಂಭದಲ್ಲಿ ಅದಿತಿ ಎಫ್‌ಬಿಬಿ ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ರ ವಿಜೇತರಾಗಿ ಕಿರೀಟವನ್ನು ಪಡೆದರು.
ವಿಶ್ವ ಸುಂದರಿ ೨೦೧೫
ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ ೨೦೧೫ ಪ್ರಶಸ್ತಿಯನ್ನು ಗೆದ್ದ ನಂತರ ಮಿಸ್ ವರ್ಲ್ಡ್ ಸ್ಪರ್ಧೆಯ ೬೫ ನೇ ಆವೃತ್ತಿಯ ಮಿಸ್ ವರ್ಲ್ಡ್ ೨೦೧೫ ರಲ್ಲಿ ಭಾರತವನ್ನು ಪ್ರತಿನಿಧಿಸಿದರು. ಉಪ ಸ್ಪರ್ಧೆಗಳಲ್ಲಿ ಮಲ್ಟಿಮೀಡಿಯಾ ಪ್ರಶಸ್ತಿಯಲ್ಲಿ ಟಾಪ್ ೫, ಪೀಪಲ್ಸ್ ಚಾಯ್ಸ್ ಅವಾರ್ಡ್‌ನಲ್ಲಿ ಟಾಪ್ ೫, ವಿಶ್ವ ಫ್ಯಾಶನ್ ಡಿಸೈನರ್ ಡ್ರೆಸ್ ಅವಾರ್ಡ್‌ನಲ್ಲಿ ಟಾಪ್ ೧೦, ಬ್ಯೂಟಿ ವಿಥ್ ಎ ಪರ್ಪಸ್ ಅವಾರ್ಡ್‌ನಲ್ಲಿ ಟಾಪ್ ೨೫, ಟ್ಯಾಲೆಂಟ್ ಉಪ ಸ್ಪರ್ಧೆಯಲ್ಲಿ ಟಾಪ್ ೩೦ ಮತ್ತು ಟಾಪ್ ಮಾಡೆಲ್‌ನಲ್ಲಿ ಟಾಪ್ ೩೦ ಸ್ಥಾನ ಪಡೆದರು.
ನಟನಾ ವೃತ್ತಿ
ಫೆಮಿನಾ ಮಿಸ್ ಇಂಡಿಯಾ ೨೦೧೫ ರ ಕಿರೀಟವನ್ನು ಪಡೆದ ನಂತರ ಅದಿತಿ ಆರ್ಯ ಅವರು ಟಾಲಿವುಡ್‌ಗೆ ನಾಯಕಿಯಾಗಿ ಮುಖ್ಯ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದ್ದಾರೆ. ಪುರಿ ಜಗನ್ನಾಥ್ ಅವರ ಚಿತ್ರ ನಂದಮುರಿ ಕಲ್ಯಾಣ್ ರಾಮ್ ಅವರೊಂದಿಗೆ ಇಸ್ಮ್. ಈ ಚಿತ್ರವು ಬಾಕ್ಸ್ ಆಫೀಸ್ ನಲ್ಲಿ ಯಶಸ್ವಿಯಾಗಿ ಪ್ರದರ್ಶನ ಕಂಡಿತು ಮತ್ತು ಪ್ರೇಕ್ಷಕರು ಮತ್ತು ವಿಮರ್ಶಕರಿಂದ ಉತ್ತಮ ಪ್ರತಿಕ್ರಿಯೆ ಪಡೆಯಿತು.
ನಂತರ ೩ಡಿ ಯಲ್ಲಿ ಚಿತ್ರೀಕರಣಗೊಳ್ಳುತ್ತಿರುವ ಮ್ಯಾಗ್ನಮ್ ಓಪಸ್ ಕುರುಕ್ಷೇತ್ರದಲ್ಲಿ ಇವರು ಉತ್ತರೆಯ ಪಾತ್ರದಲ್ಲಿ ಕನ್ನಡಕ್ಕೆ ಪಾದಾರ್ಪಣೆ ಮಾಡಿದರು.
ಸಿದ್ದಾಂತ್ ಸಚ್‌ದೇವ್ ನಿರ್ದೇಶನದ ಮತ್ತು ವಿಕ್ರಮ್ ಭಟ್ ನಿರ್ಮಿಸಿದ ೩೬ ಸಂಚಿಕೆಗಳ ಹಿಂದಿ ವೆಬ್ ಸೀರಿಸ್ ತಂತ್ರದಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಅದೇ ತಂಡದೊಂದಿಗೆ ಸ್ಪಾಟ್ಲೈಟ್ ೨ ಎಂಬ ಮತ್ತೊಂದು ವೆಬ್ ಸೀರಿಸನ್ನು ಸಹ ಅವರು ಮಾಡಿದ್ದಾರೆ.
ಉಲ್ಲೇಖಗಳು
ವರ್ಗ:ನಟಿಯರು
ಮಾತಾ ಅಮೃತಾನಂದಮಯಿ
ಅಧ್ಯಾತ್ಮ ಮತ್ತು ಸಮಾಜಸೇವೆಯಲ್ಲಿ, ಮಂಚೂಣಿಯಲ್ಲಿರುವ 'ಕೊಚ್ಚಿ'ಯ 'ಮಾತಾ ಅಮೃತಾನಂದಮಯಿ' ದೇವಿಯವರಿಗೆ 'ದ ಸ್ಟೇಟ್ ಆಫ್ ನ್ಯೂಯಾರ್ಕ್,' ವಿಶ್ವವಿದ್ಯಾಲಯ 'ಗೌರವ ಡಾಕ್ಟರೇಟ್' ಗೆ ಆಯ್ಕೆಮಾಡಿದೆ. ಮಾರ್ಚ್, ೨೫ ರಂದು ನ್ಯೂಯಾರ್ಕ್ ನಲ್ಲಿ ನಡೆದ, ಪದವಿ ಪ್ರದಾನಮಾಡುವ ಘಟಕೋತ್ಸವದಲ್ಲಿ, ಅಮ್ಮನವರಿಗೆ ಗೌರವ ಡಾಕ್ಟರೇಟ್ ಪದವಿಯನ್ನು ಪ್ರದಾನಮಾಡಲಾಯಿತು. ಕುಲಪತಿ, ಡಾ,ಸ್ಟೀವನ್ ಡೆಸೆಟ್ ವೀಡಿಯೋ ಕಾನ್ಫರೆನ್ಸ್ ನಲ್ಲಿ, 'ಮಾತಾ-ಅಮೃತಾನಂದಮಯಿ' ಯವರ, ಮಾನವೀಯ ಸೇವೆಗಳನ್ನು ಪರಿಗಣಿಸಿ, ಗೌರವ ಡಾಕ್ಟರೇಟ್ ಕೊಡಲಾಗಿದೆಯೆಂದು ನುಡಿದರು. ೧೮೪೬ ರಲ್ಲಿ ಆರಂಭವಾದ ಈ ವಿಶ್ವವಿದ್ಯಾಲಯ ಹಿಂದೆ, 'ದಲೈ ಲಾಮಾ'ರವರಿಗೂ ಪ್ರದಾನಮಾಡಿತ್ತು ಮಾತಾ ಅಮೃತಾನಂದಮಯಿ ದೇವಿಯವರು, ಈ ವಿಶ್ವವಿದ್ಯಾಲಯದಲ್ಲಿ ಪುರಸ್ಕಾರಪಡೆದ, 'ಪ್ರಥಮ ಭಾರತೀಯ ಮಹಿಳೆ'ಯಾಗಿದ್ದಾರೆ.
ಪ್ರಕೃತಿ ವಿಕೋಪ, ಹಾಗೂ ನೆರೆಬಂದಾಗ, ಅಮ್ಮನವರ ಬಳಗ ಸೇವೆಸಲ್ಲಿಸುತ್ತಿದೆ
ದೇಶವಿದೇಶದ ಬಡವರು ಮತ್ತು ಪ್ರಕೃತಿವಿಕೋಪದಿಂದ ಸಂತ್ರಸ್ತರಾಗಿರುವ ಸಲ್ಲಿಸಿದ ಸೇವೆ, ಶಿಕ್ಷಣ, ಆರೋಗ್ಯ, ಪರಿಸರ ನೈರ್ಮಲ್ಯ, ಕ್ಷೇತ್ರದ ಪರಿಗಣಿಸಲಾಗಿದೆ. ಮಾನವರ ಬಾಳನ್ನು ದೇವತ್ವದ ಕಡೆಗೆ ಒಯ್ಯುವ, ಅಧ್ಯಾತ್ಮ ಜಾಗೃತಿಯನ್ನು, ಪರಿಗಣಿಸಲಾಗಿದೆ.
'ಕೀನ್ಯ'ದಲ್ಲಿ ಅನಾಥಾಲಯ
ಬಿಹಾರದ ನೆರೆ ಸಂತ್ರಸ್ತರಿಗೆ, ೨ ಕೋಟಿ ರೂ ವೆಚ್ಚದ ಪರಿಹಾರ ನಿಧಿಯನ್ನು ವಿತರಿಸಲಾಯಿತು.
'ಬುಷ್-ಕ್ಲಿಂಟನ್-ಕಾತ್ರಿನಾ ನಿಧಿ'
೫ ಕೋಟಿರೂಪಾಯಿಗಳ, ಆಕಸ್ಮಿಕ ಭೂಕಂಪ, ಮುಂಬಯಿ ನೆರೆ, ಗುಜರಾತ್ ಭೂಕಂಪ, ಸಂಭವಿಸಿದಾಗ ಸೇವೆ ಸಲ್ಲಿಸಿದೆ.
ಆಸ್ಪತ್ರೆಗಳಲ್ಲಿ ಸೌಲಭ್ಯಗಳನ್ನು ಒದಗಿಸಲಾಗಿಗೆ
ಸುಮಾರು ೧೬ ರಾಜ್ಯಗಳಲ್ಲಿ ಈ ತರಹದ ಜನಹಿತ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಗಿದೆ. ೧,೩೦೦ ಹಾಸಿಗೆಯ 'ಅಮೃತಾ ಇನ್ ಸ್ಟಿ ಟುಟ್ ಆಫ್ ಮೆಡಿಕಲ್ ಸೈನ್ಸ್', ನ 'ಸೂಪರ್ ಸ್ಪೆಷಾಲಿಟಿ ಸೇವೆ' ನೀಡುವಲ್ಲಿ ಮಹತ್ವದ ಪಾತ್ರವಹಿಸಿದೆ.
ಶಿಕ್ಷಣ ವಲಯದಲ್ಲಿ ಕ್ರಾಂತಿ
ಶ್ರವಣ, ದೃಷ್ಟಿಮಾಂದ್ಯ, ವಿಕಲಾಂಗರ, ಸೇವೆಗೆಂದು ಒಟ್ಟು ೫೪ ಸಂಸ್ಥೆಗಳ ಮೂಲಕ, ಮಠ, ವಿಶೇಷ ಸವಲತ್ತುಗಳನ್ನು ನೀಡುತ್ತಿದೆ. ವಿಶ್ವದ ಯಾವುದೇ ಭಾಗದಲ್ಲಿ ಅನಾಹುತ, ಪ್ರಕೃತಿ ವಿಕೋಪ ಸಂಭವಿಸಿದರೆ, ಅಮ್ಮನವರ ಮಠದಿಂದ ಸ್ವಯಂಸೇವಕರು ಧಾವಿಸಿ ಬಂದು, ತಮ್ಮ ಅನುಪಮ ಸೇವೆಯನ್ನು ಒದಗಿಸುತ್ತಿದ್ದಾರೆ.
ವರ್ಗ:ಸಮಾಜ ಸೇವೆ
ಗುರುರಾಜ ದೇಶಪಾಂಡೆ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ಗುರುರಾಜ್ ದೇಶಪಾಂಡೆ ಒಬ್ಬ ಭಾರತೀಯ ಅಮೇರಿಕನ್ ಸಾಹಸೋದ್ಯಮ ಬಂಡವಾಳಶಾಹಿ ಮತ್ತು ವಾಣಿಜ್ಯೋದ್ಯಮಿ, ಅವರು ಚೆಲ್ಮ್ಸ್‌ಫೋರ್ಡ್,  ಆಧಾರಿತ ಇಂಟರ್ನೆಟ್ ಉಪಕರಣಗಳ ತಯಾರಕ ಸೈಕಾಮೋರ್ ನೆಟ್‌ವರ್ಕ್ಸ್ ಕುರಿತು ಎಂಎ ಪದವಿಯನ್ನು ಮುಗಿಸಿದರು. ದೇಶಪಾಂಡೆ ಸೆಂಟರ್ ಫಾರ್ ಟೆಕ್ನಾಲಜಿಕಲ್ ಇನ್ನೋವೇಶನ್‌ಗೆ ಹೆಸರುವಾಸಿಯಾಗಿದ್ದಾರೆ. ದೇಶಪಾಂಡೆ ಫೌಂಡೇಶನ್.
ಪ್ರಸ್ತುತ,  <sup class="noprint Inline-Template" style="white-space:nowrap;">] ದೇಶಪಾಂಡೆ ಎ೧೨೩ಸಿಸ್ಟಮ್ಸ್, ಸೈಕಾಮೋರ್ ನೆಟ್‌ವರ್ಕ್ಸ್, ತೇಜಸ್ ನೆಟ್‌ವರ್ಕ್ಸ್, ಹೈವ್‌ಫೈರ್, ಸ್ಯಾಂಡ್‌ಸ್ಟೋನ್ ಕ್ಯಾಪಿಟಲ್, ಸ್ಪಾರ್ಟಾ ಗ್ರೂಪ್, ನ ಅಧ್ಯಕ್ಷರಾಗಿದ್ದಾರೆ ಮತ್ತು ಏರ್‌ವಾನಾ ಮಂಡಳಿಯಲ್ಲಿ ಕುಳಿತಿದ್ದಾರೆ.
ದೇಶಪಾಂಡೆ ಅವರು ಎಮ್‍ಐಟಿ ಕಾರ್ಪೊರೇಶನ್‌ನ ಆಜೀವ ಸದಸ್ಯರಾಗಿದ್ದಾರೆ. ಎಮ್‍ಐಟಿ ಯ ಟ್ರಸ್ಟಿಗಳ ಮಂಡಳಿ, ಮತ್ತು ಎಮ್‌ಐಟಿ ಸ್ಕೂಲ್ ಆಫ್ ಇಂಜಿನಿಯರಿಂಗ್ ಡೀನ್‌ನ ಸಲಹಾ ಮಂಡಳಿ (DAC) ಮಂಡಳಿಯಲ್ಲಿ ಕುಳಿತುಕೊಳ್ಳುತ್ತಾರೆ.
ಜುಲೈ ೨೦೧೦ ರಲ್ಲಿ ದೇಶಪಾಂಡೆ ಅವರನ್ನು ಅಧ್ಯಕ್ಷ ಬರಾಕ್ ಒಬಾಮಾ ಅವರು ರಾಷ್ಟ್ರೀಯ ಸಲಹಾ ಮಂಡಳಿಯ ನಾವೀನ್ಯತೆ ಮತ್ತು ಉದ್ಯಮಶೀಲತೆಯ ಸಹ-ಅಧ್ಯಕ್ಷತೆಗೆ ನೇಮಿಸಿದರು. ಇದು ಯುಎಸ್‌ ಅಧ್ಯಕ್ಷರ ನಾವೀನ್ಯತೆ ಕಾರ್ಯತಂತ್ರವನ್ನು ಬೆಂಬಲಿಸಲು ಸ್ಥಾಪಿಸಲಾಯಿತು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಗುರುರಾಜ ದೇಶಪಾಂಡೆಯವರು ಭಾರತದ ಕರ್ನಾಟಕದ ಹುಬ್ಬಳ್ಳಿಯಲ್ಲಿ ಜನಿಸಿದರು. ಅವರ ತಂದೆ ಭಾರತ ಸರ್ಕಾರದಲ್ಲಿ ಕಾರ್ಮಿಕ ಆಯುಕ್ತರಾಗಿದ್ದರು.
ಅವರು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಮದ್ರಾಸ್‌ನಿಂದ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್‌ನಲ್ಲಿ ಬ್ಯಾಚುಲರ್ ಆಫ್ ಟೆಕ್ನಾಲಜಿಯೊಂದಿಗೆ ಪದವಿ ಪಡೆದರು. ಅವರು ಕೆನಡಾದ ಒಂಟಾರಿಯೊದಲ್ಲಿನ ಕ್ವೀನ್ಸ್ ವಿಶ್ವವಿದ್ಯಾಲಯದಲ್ಲಿ ಇಂಜಿನಿಯರಿಂಗ್ ಮತ್ತು ಅಪ್ಲೈಡ್ ಸೈನ್ಸ್ ಫ್ಯಾಕಲ್ಟಿಯಿಂದ ಡಾಟಾ ಕಮ್ಯುನಿಕೇಷನ್ಸ್‌ನಲ್ಲಿ ತಮ್ಮ ಪಿಎಚ್‌ಡಿ ಪೂರ್ಣಗೊಳಿಸಿದರು ಮತ್ತು ಕೆನಡಾದ ನ್ಯೂ ಬ್ರನ್ಸ್‌ವಿಕ್‌ನ ಫ್ರೆಡೆರಿಕ್ಟನ್‌ನಲ್ಲಿರುವ ನ್ಯೂ ಬ್ರನ್ಸ್‌ವಿಕ್ ವಿಶ್ವವಿದ್ಯಾಲಯದಿಂದ ಮಾಸ್ಟರ್ ಆಫ್ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಅನ್ನು ಪೂರ್ಣಗೊಳಿಸಿದರು.
ವೃತ್ತಿ
ಕೆನಡಾದ ಒಂಟಾರಿಯೊದಲ್ಲಿರುವ ಮೋಟೋರೋಲಾ ಅಂಗಸಂಸ್ಥೆಯಾದ ಕೋಡೆಕ್ಸ್ ಕಾರ್ಪೊರೇಶನ್‌ನಲ್ಲಿ ದೇಶಪಾಂಡೆ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಇದು ೧೯೮೪ ರಲ್ಲಿ ಯುಎಸ್‌ಗೆ ತೆರಳುವ ಮೊದಲು ಮೋಡೆಮ್‌ಗಳನ್ನು ತಯಾರಿಸಿತು. ನಂತರ ಅವರು ರೂಟರ್ ಡೆವಲಪರ್ ಕೋರಲ್ ನೆಟ್‌ವರ್ಕ್ಸ್ ಅನ್ನು ಸಹ-ಸ್ಥಾಪಿಸಿದರು. ಅವರು ೧೯೯೩ ರಲ್ಲಿ ಸಿನೊಪ್ಟಿಕ್ಸ್‌ಗೆ ಮಾರಾಟ ಮಾಡುವ ಮೊದಲು ಕಂಪನಿಯನ್ನು ತೊರೆದರು. ಅವರು ಕಂಪನಿಯನ್ನು $ ೧೫ ಮಿಲಿಯನ್‌ಗೆ ಮಾರಾಟ ಮಾಡಿದರು.
ಒಂಟಾರಿಯೊದ ಕ್ವೀನ್ಸ್ ವಿಶ್ವವಿದ್ಯಾನಿಲಯದಲ್ಲಿ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಪ್ರಾಧ್ಯಾಪಕರಾದ ಪೀಟರ್ ಬ್ರಾಕೆಟ್ ಪಿಎಚ್‌ಡಿ ಅವರನ್ನು ಕೆಲವು ವರ್ಷಗಳ ಕಾಲ ಉದ್ಯಮದ ಸ್ಥಾನಗಳ ನಡುವೆ ದೇಶಪಾಂಡೆ ತಿಳಿದಿದ್ದರು. ಬ್ರಾಕೆಟ್ ದೇಶಪಾಂಡೆಗೆ ಕೋಡೆಕ್ಸ್‌ನಲ್ಲಿ ಉದ್ಯೋಗವನ್ನು ನೀಡಿತು. ಬ್ರಾಕೆಟ್ ಅವರನ್ನು ಕೆನಡಿಯನ್ ರೆಸಿಡೆನ್ಸಿಗೆ ಪ್ರಾಯೋಜಿಸಿದರು.
೧೯೯೦ ರಲ್ಲಿ, ದೇಶಪಾಂಡೆ ಕ್ಯಾಸ್ಕೇಡ್ ಕಮ್ಯುನಿಕೇಷನ್ಸ್ ಅನ್ನು ಸಹ-ಸ್ಥಾಪಿಸಿದರು. ಅದರ ಉತ್ಪನ್ನಗಳು ಆರಂಭಿಕ ಇಂಟರ್ನೆಟ್ ಅನ್ನು ರೂಟಿಂಗ್ ಮಾಡುವಲ್ಲಿ ಪ್ರಮುಖವಾಗಿದ್ದವು. ಆರಂಭದಲ್ಲಿ ಅದರ ಅಧ್ಯಕ್ಷರಾಗಿ ಮತ್ತು ನಂತರ ಕಾರ್ಯಕಾರಿ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದರು. ಅವರು ಡಾನ್ ಸ್ಮಿತ್ ಅವರನ್ನು ಸಿಇಓ ಆಗಿ ನೇಮಿಸಿಕೊಂಡರು. ಅವರು ೧೯೯೭ ಕ್ಯಾಸ್ಕೇಡ್ ಅನ್ನು ಅಸೆಂಡ್ ಕಮ್ಯುನಿಕೇಷನ್ಸ್‌ಗೆ $೩.೭ ಶತಕೋಟಿಗೆ ಮಾರಾಟ ಮಾಡಿದರು.
ತರುವಾಯ, ಎಮ್‍ಐಟಿ ಸಂಶೋಧಕರ ಸಹಾಯದಿಂದ ಅವರು ೧೯೯೮ ರಲ್ಲಿ ಸೈಕಾಮೋರ್ ನೆಟ್ವರ್ಕ್ಸ್ ಅನ್ನು ಪ್ರಾರಂಭಿಸಿದರು. ಸೈಕಾಮೋರ್ ನೆಟ್‌ವರ್ಕ್ಸ್ ಅಕ್ಟೋಬರ್ ೧೯೯೯ ರಲ್ಲಿ ಸಾರ್ವಜನಿಕವಾಯಿತು ಮತ್ತು $೧೮ ಶತಕೋಟಿಯ ಮಾರುಕಟ್ಟೆ ಕ್ಯಾಪ್ ಅನ್ನು ಹೆಚ್ಚಿಸಿತು. ಅವರ ೨೧% ಷೇರುಗಳನ್ನು ಹೊಂದಿರುವ ಈ ಐಪಿಓ ದೇಶಪಾಂಡೆ ಅವರನ್ನು ವಿಶ್ವದ ಅತ್ಯಂತ ಶ್ರೀಮಂತ ಸ್ವಯಂ ನಿರ್ಮಿತ ಉದ್ಯಮಿಗಳಲ್ಲಿ ಒಬ್ಬರನ್ನಾಗಿ ಮಾಡಿತು. ೨೦೦ ರಲ್ಲಿ ಅವರು ಫೋರ್ಬ್ಸ್ ೪೦೦ ಶ್ರೀಮಂತ ಅಮೆರಿಕನ್ನರ ಪಟ್ಟಿಯಲ್ಲಿ ಕಾಣಿಸಿಕೊಂಡರು.
ಅವರು ಎ೧೨೩ಸಿಸ್ಟಮ್‌ ನ ಅಧ್ಯಕ್ಷರೂ ಆಗಿದ್ದಾರೆ. ಇದು ಹೈ-ಪವರ್ ಲಿಥಿಯಂ-ಐಯಾನ್ ಬ್ಯಾಟರಿಗಳನ್ನು ತಯಾರಿಸುತ್ತದೆ. ಇದು ಅಕ್ಟೋಬರ್ ೨೦೦೯ ರಲ್ಲಿ ಎನ್‍ಎಎಸ್‍ಡಿಎಕ್ಯೂ ನಲ್ಲಿ ಸಾಗಿತು ಮತ್ತು $೪೩೮ ಮಿಲಿಯನ್ ಸಂಗ್ರಹಿಸಿತು. ಪಟ್ಟಿಯ ದಿನದಂದು ೫೦% ಪ್ರೀಮಿಯಂನಲ್ಲಿ ವ್ಯಾಪಾರ ನೀಡಿತು.
ಪರೋಪಕಾರ
ದೇಶ್, ಅವರ ಪತ್ನಿ ಜೈಶ್ರೀ ಜೊತೆಗೆ ಎಮ್‌ಐಟಿ ಯಲ್ಲಿ ದೇಶಪಾಂಡೆ ಸೆಂಟರ್ ಫಾರ್ ಟೆಕ್ನಾಲಜಿಕಲ್ ಇನ್ನೋವೇಶನ್ (ಡಿಸಿಟಿಐ) ಅನ್ನು ಪ್ರಾರಂಭಿಸಲು $೨೦ ಮಿಲಿಯನ್ ದೇಣಿಗೆ ನೀಡಿದರು.
ಡಿಸೆಂಬರ್ ೨೦೧೦ ರಲ್ಲಿ, ಮೆರಿಮ್ಯಾಕ್ ವ್ಯಾಲಿ ಸ್ಯಾಂಡ್‌ಬಾಕ್ಸ್ ಅನ್ನು ಪ್ರಾರಂಭಿಸಲು ದೇಶಪಾಂಡೆಗಳು $೫ ಮಿಲಿಯನ್ ಪೈಲಟ್ ಅನುದಾನವನ್ನು (ನಂತರ ಎಲ್ಲರಿಗೂ ಉದ್ಯಮಶೀಲತೆ ಅಥವಾ EforAll ಎಂದು ಮರುನಾಮಕರಣ ಮಾಡಲಾಯಿತು) ಲೋವೆಲ್ ಮತ್ತು ಲಾರೆನ್ಸ್, ಮ್ಯಾಸಚೂಸೆಟ್ಸ್‌ನಲ್ಲಿ ನೀಡಿದರು. ಪ್ರಾರಂಭದಿಂದಲೂ, ಎಲ್ಲರಿಗೂ ಉದ್ಯಮಶೀಲತೆ ಸಾವಿರಾರು ಉದ್ಯಮಿಗಳಿಗೆ ಉದ್ಯಮಗಳನ್ನು ಪ್ರಾರಂಭಿಸಲು ಸಹಾಯ ಮಾಡಿದೆ. ಇದು ದೇಶಾದ್ಯಂತ ಉದ್ಯಮಿಗಳು ಮತ್ತು ಅವರ ಸಮುದಾಯಗಳ ಸಾಮಾಜಿಕ ಮತ್ತು ಆರ್ಥಿಕ ಯೋಗಕ್ಷೇಮವನ್ನು ಸುಧಾರಿಸುತ್ತದೆ.
ಸೆಪ್ಟೆಂಬರ್ ೨೦೧೧ ರಲ್ಲಿ, ದೇಶಪಾಂಡೆ ಫೌಂಡೇಶನ್ ಹೊಸ ಬ್ರನ್ಸ್‌ವಿಕ್ ವಿಶ್ವವಿದ್ಯಾಲಯಕ್ಕೆ ಪಾಂಡ್-ದೇಶಪಾಂಡೆ ಸೆಂಟರ್ ಫಾರ್ ಇನ್ನೋವೇಶನ್ ಮತ್ತು ಎಂಟರ್‌ಪ್ರೆನ್ಯೂರ್‌ಶಿಪ್ (ಪಿಡಿಸಿ ) ಅನ್ನು ಪ್ರಾರಂಭಿಸಲು $೨.೫ ಮಿಲಿಯನ್ ನೀಡಿತು. ಸೀರಿಯಲ್ ಟೆಕ್ ಉದ್ಯಮಿ ಗೆರ್ರಿ ಪಾಂಡ್‌ನಿಂದ $೨.೫ ಮಿಲಿಯನ್ ಉಡುಗೊರೆಯೊಂದಿಗೆ ನ್ಯೂ ಬ್ರನ್ಸ್‌ವಿಕ್ ಪ್ರಾಂತ್ಯದಲ್ಲಿ ಸಾಂಪ್ರದಾಯಿಕ ಮಾರುಕಟ್ಟೆ ಚಾಲಿತ ಉದ್ಯಮಶೀಲತೆ ಮತ್ತು ಸಾಮಾಜಿಕ ಮಿಷನ್ ಚಾಲಿತ ಉದ್ಯಮಶೀಲತೆ ಎರಡರಲ್ಲೂ ಹೆಚ್ಚು ಉದ್ಯಮಶೀಲ ಚಟುವಟಿಕೆಯನ್ನು ವೇಗಗೊಳಿಸುವ ಆದೇಶವನ್ನು ಪಿಡಿಸಿ ಗೆ ವಹಿಸಲಾಯಿತು. ಪ್ರಾರಂಭದಿಂದಲೂ ಪಾಂಡ್-ದೇಶಪಾಂಡೆ ಕೇಂದ್ರವು ಅಟ್ಲಾಂಟಿಕ್ ಕೆನಡಾದಲ್ಲಿ ನೂರಾರು ಉದಯೋನ್ಮುಖ ಉದ್ಯಮಿಗಳೊಂದಿಗೆ ಆರಂಭಿಕ ಹಂತದ ನಾವೀನ್ಯತೆ ಅನುದಾನಗಳು, ಮಾರ್ಗದರ್ಶನ, ಹೊಸ ಸಾಹಸೋದ್ಯಮ ವೇಗವರ್ಧನೆ ಮತ್ತು ಉತ್ತರ ಅಮೆರಿಕಾದಾದ್ಯಂತದ ಚಿಂತನೆಯ ನಾಯಕರನ್ನು ಒಟ್ಟುಗೂಡಿಸುವ ಬಹು ಸಮ್ಮೇಳನಗಳ ಹೋಸ್ಟಿಂಗ್ ಮೂಲಕ ಕೆಲಸ ಮಾಡಿದೆ.
ದೇಶಪಾಂಡೆ ಅವರು ೨೦೦೮ ರಿಂದ ೨೦೨೦ ರವರೆಗೆ ಪಾತ್ರ ಯುಎಸ್‌ಎ ನ ಅಧ್ಯಕ್ಷರಾಗಿದ್ದರು.
ಪ್ರಶಸ್ತಿಗಳು ಮತ್ತು ಗೌರವಗಳು
೨೦೧೩ ರಲ್ಲಿ ಅವರು ಐಇಇಇ ಅರ್ನ್ಸ್ಟ್ ವೆಬರ್ ಮ್ಯಾನೇಜರ್ ಲೀಡರ್ಶಿಪ್ ಪ್ರಶಸ್ತಿಯನ್ನು ಪಡೆದರು.
ವೈಯಕ್ತಿಕ ಜೀವನ
ಅವರು ಸುಧಾ ಮೂರ್ತಿ ( ಇನ್ಫೋಸಿಸ್ ಸಂಸ್ಥಾಪಕ ನಾರಾಯಣ ಮೂರ್ತಿ ಅವರ ಪತ್ನಿ) ಮತ್ತು ಕ್ಯಾಲ್ಟೆಕ್ ಖಗೋಳ ಭೌತಶಾಸ್ತ್ರಜ್ಞ ಶ್ರೀನಿವಾಸ್ ಕುಲಕರ್ಣಿ ಅವರ ಸಹೋದರಿ ಜೈಶ್ರೀ ದೇಶಪಾಂಡೆ ನೀ ಕುಲಕರ್ಣಿ ಅವರನ್ನು ವಿವಾಹವಾಗಿದ್ದಾರೆ. ಅವರು ಎಂಐಟಿಯಲ್ಲಿ ದೇಶಪಾಂಡೆ ಸೆಂಟರ್ ಫಾರ್ ಟೆಕ್ನಾಲಜಿಕಲ್ ಇನ್ನೋವೇಶನ್‌ನ ಸಹ-ಸಂಸ್ಥಾಪಕಿಯಾಗಿದ್ದಾರೆ. ದಂಪತಿಗೆ ಇಬ್ಬರು ಮಕ್ಕಳಿದ್ದಾರೆ ಮತ್ತು ಮ್ಯಾಸಚೂಸೆಟ್ಸ್‌ನ ಚೆಲ್ಮ್ಸ್‌ಫೋರ್ಡ್‌ನಲ್ಲಿ ವಾಸಿಸುತ್ತಿದ್ದಾರೆ. ಅವರು ತಮ್ಮ ಸ್ಥಳೀಯ ಹುಬ್ಬಳ್ಳಿಯಲ್ಲಿ ನಿವಾಸವನ್ನು ಸಹ ನಿರ್ವಹಿಸುತ್ತಾರೆ.
ನೆಪ್ಚೂನ್ ಉಂಗುರಗಳು
thumb| [[ನೆಪ್ಚೂನ್|ನೆಪ್ಚೂನ್ನ ರಿಂಗ್-ಮೂನ್ ಸಿಸ್ಟಮ್‍ನ ಯೋಜನೆ. ಘನ ರೇಖೆಗಳು ಉಂಗುರಗಳನ್ನು ಸೂಚಿಸುತ್ತವೆ; ಡ್ಯಾಶ್ ಮಾಡಿದ ರೇಖೆಗಳು ಚಂದ್ರನ ಕಕ್ಷೆಗಳನ್ನು ಸೂಚಿಸುತ್ತವೆ.]] ನೆಪ್ಚೂನ್ನ ಉಂಗುರಗಳು ಪ್ರಾಥಮಿಕವಾಗಿ ಐದು ಪ್ರಮುಖ ಉಂಗುರಗಳನ್ನು ಒಳಗೊಂಡಿರುತ್ತವೆ. ೨೨ ಜುಲೈ ೧೯೮೪ ರಂದು ಲಾ ಸಿಲ್ಲಾ ವೀಕ್ಷಣಾಲಯದಲ್ಲಿ (ಇ‍ಎಸ್‍ಒ) ಮತ್ತು ಚಿಲಿಯ ಸೆರೊ ಟೊಲೊಲೊ ಇಂಟರ್‌ಮೆರಿಕನ್ ವೀಕ್ಷಣಾಲಯದಲ್ಲಿ ಆಂಡ್ರೆ ಬ್ರಾಹಿಕ್ ಮತ್ತು ವಿಲಿಯಂ ಹಬಾರ್ಡ್‌ರ ತಂಡಗಳು ನಾಕ್ಷತ್ರಿಕ ನಿಗೂಢತೆಯ ಏಕಕಾಲಿಕ ಅವಲೋಕನಗಳಿಂದ ("ಆರ್ಕ್‌ಗಳಾಗಿ") ಮೊದಲು ಕಂಡುಹಿಡಿಯಲ್ಪಟ್ಟವು. ಅವರು ಅಂತಿಮವಾಗಿ ೧೯೮೯ ರಲ್ಲಿ ವಾಯೇಜರ್ ೨ ಬಾಹ್ಯಾಕಾಶ ನೌಕೆಯಿಂದ ಚಿತ್ರಿಸಲ್ಪಟ್ಟರು. ಅವುಗಳ ಸಾಂದ್ರತೆಯಲ್ಲಿ, ಅವುಗಳನ್ನು ಶನಿಯ ಮುಖ್ಯ ಉಂಗುರಗಳಾದ ಸಿ ರಿಂಗ್ ಮತ್ತು ಕ್ಯಾಸಿನಿ ವಿಭಾಗದ ಕಡಿಮೆ ದಟ್ಟವಾದ ಭಾಗಗಳಿಗೆ ಹೋಲಿಸಬಹುದು, ಆದರೆ ನೆಪ್ಚೂನ್ನ ಉಂಗುರ ವ್ಯವಸ್ಥೆಯು ಸಾಕಷ್ಟು ದುರ್ಬಲ, ಮತ್ತು ಧೂಳಿನಿಂದ ಕೂಡಿದೆ, ಗುರುಗ್ರಹದ ಉಂಗುರಗಳನ್ನು ಹೋಲುತ್ತದೆ. ನೆಪ್ಚೂನ್‌ನ ಉಂಗುರಗಳಿಗೆ ಗ್ರಹದ ಮೇಲೆ ಮಹತ್ವದ ಕೆಲಸ ಮಾಡಿದ ಖಗೋಳಶಾಸ್ತ್ರಜ್ಞರ ಹೆಸರನ್ನು ಇಡಲಾಗಿದೆ: ಗಾಲೆ, ಲೆ ವೆರಿಯರ್, ಲಾಸೆಲ್, ಅರಾಗೊ ಮತ್ತು ಆಡಮ್ಸ್. ನೆಪ್ಚೂನ್ ಚಂದ್ರನ ಗಲಾಟಿಯ ಕಕ್ಷೆಯೊಂದಿಗೆ ಕಾಕತಾಳೀಯವಾದ ಹೆಸರಿಲ್ಲದ ಉಂಗುರವನ್ನು ಹೊಂದಿದೆ. ಇತರ ಮೂರು ಉಪಗ್ರಹಗಳು ಉಂಗುರಗಳ ನಡುವೆ ಸುತ್ತುತ್ತವೆ: ನಾಯದ್, ಥಲಸ್ಸಾ ಮತ್ತು ಡೆಸ್ಪಿನಾ.
ನೆಪ್ಚೂನ್‌ನ ಉಂಗುರಗಳು ಯುರೇನಸ್‌ನ ಉಂಗುರಗಳಲ್ಲಿ ಕಂಡುಬರುವಂತೆಯೇ ವಿಕಿರಣದಿಂದ ಸಂಸ್ಕರಣೆಗೊಂಡ ಸಾವಯವ ಸಂಯುಕ್ತಗಳ ಸಾಧ್ಯತೆಯಿರುವ ಅತ್ಯಂತ ಗಾಢವಾದ ವಸ್ತುಗಳಿಂದ ಮಾಡಲ್ಪಟ್ಟಿದೆ. ಉಂಗುರಗಳಲ್ಲಿನ ಧೂಳಿನ ಪ್ರಮಾಣವು (೨೦% ಮತ್ತು ೭೦% ರ ನಡುವೆ) ಹೆಚ್ಚಾಗಿರುತ್ತದೆ, ಅವುಗಳ ಆಪ್ಟಿಕಲ್ ಆಳವು ಕಡಿಮೆಯಿಂದ ಮಧ್ಯಮವಾಗಿರುತ್ತದೆ, ೦.೧ ಕ್ಕಿಂತ ಕಡಿಮೆ ಇರುತ್ತದೆ. ವಿಶಿಷ್ಟವಾಗಿ, ಆಡಮ್ಸ್ ರಿಂಗ್ ಐದು ವಿಭಿನ್ನ ಆರ್ಕ್‌ಗಳನ್ನು ಒಳಗೊಂಡಿದೆ, ಇದನ್ನು ಫ್ರಾಟರ್ನಿಟೆ, ಎಗಾಲಿಟ್ ೧ ಮತ್ತು ೨, ಲಿಬರ್ಟೆ ಮತ್ತು ಕರೇಜ್ ಎಂದು ಹೆಸರಿಸಲಾಗಿದೆ. ಆರ್ಕ್‌ಗಳು ಕಕ್ಷೀಯ ರೇಖಾಂಶಗಳ ಕಿರಿದಾದ ವ್ಯಾಪ್ತಿಯನ್ನು ಆಕ್ರಮಿಸುತ್ತವೆ ಮತ್ತು ಗಮನಾರ್ಹವಾಗಿ ಸ್ಥಿರವಾಗಿರುತ್ತವೆ, ೧೯೮೦ ಅವುಗಳ ಆರಂಭಿಕ ಪತ್ತೆಯಾದಾಗಿನಿಂದ ಸ್ವಲ್ಪ ಮಾತ್ರ ಬದಲಾಗಿದೆ. ಆರ್ಕ್‌ಗಳನ್ನು ಹೇಗೆ ಸ್ಥಿರಗೊಳಿಸಲಾಗುತ್ತದೆ ಎಂಬುದು ಇನ್ನೂ ಚರ್ಚೆಯಲ್ಲಿದೆ. ಆದಾಗ್ಯೂ, ಅವರ ಸ್ಥಿರತೆಯು ಬಹುಶಃ ಆಡಮ್ಸ್ ರಿಂಗ್ ಮತ್ತು ಅದರ ಒಳಗಿನ ಕುರುಬ ಚಂದ್ರ, ಗಲಾಟಿಯಾ ನಡುವಿನ ಅನುರಣನದ ಪರಸ್ಪರ ಕ್ರಿಯೆಗೆ ಸಂಬಂಧಿಸಿದೆ.
ಅನ್ವೇಷಣೆ ಮತ್ತು ಅವಲೋಕನಗಳು
thumb| ನೆಪ್ಚೂನ್ನ ಉಂಗುರ ವ್ಯವಸ್ಥೆಯ ಒಂದು ಜೋಡಿ ವಾಯೇಜರ್ 2 ಚಿತ್ರಗಳು thumb| [[ಜೇಮ್ಸ್ ವೆಬ್ ಬಾಹ್ಯಾಕಾಶ ದೂರದರ್ಶಕ|ಜೇಮ್ಸ್ ವೆಬ್ ಬಾಹ್ಯಾಕಾಶ ದೂರದರ್ಶಕದ NIRCam ಉಪಕರಣದಿಂದ ಚಿತ್ರಿಸಲಾದ ನೆಪ್ಚೂನ್ ಉಂಗುರಗಳು]] ನೆಪ್ಚೂನ್‌ನ ಸುತ್ತಲಿನ ಉಂಗುರಗಳ ಮೊದಲ ಉಲ್ಲೇಖವು ೧೯೪೬ ರ ಹಿಂದಿನದು, ನೆಪ್ಚೂನ್‌ನ ಅತಿದೊಡ್ಡ ಚಂದ್ರ ಟ್ರಿಟಾನ್‍ನ ಅನ್ವೇಷಕ ವಿಲಿಯಂ ಲಾಸೆಲ್ ಅವರು ಗ್ರಹದ ಸುತ್ತ ಉಂಗುರವನ್ನು ನೋಡಿದ್ದಾರೆಂದು ಭಾವಿಸಿದರು. ಆದಾಗ್ಯೂ, ಅವರ ಹೇಳಿಕೆ ಎಂದಿಗೂ ದೃಢೀಕರಿಸಲ್ಪಟ್ಟಿಲ್ಲ ಮತ್ತು ಇದು ವೀಕ್ಷಣಾ ಕಲಾಕೃತಿಯಾಗಿರಬಹುದು. ಉಂಗುರದ ಮೊದಲ ವಿಶ್ವಾಸಾರ್ಹ ಪತ್ತೆಯನ್ನು ೧೯೬೮ ರಲ್ಲಿ ನಾಕ್ಷತ್ರಿಕ ನಿಗೂಢತೆಯ ಮೂಲಕ ಮಾಡಲಾಯಿತು, ಆದಾಗ್ಯೂ ಯುರೇನಸ್‌ನ ಉಂಗುರಗಳು ಪತ್ತೆಯಾದ ೧೯೭೭ ರವರೆಗೆ ಫಲಿತಾಂಶವು ಗಮನಕ್ಕೆ ಬರಲಿಲ್ಲ. ಯುರೇನಸ್ ಆವಿಷ್ಕಾರದ ನಂತರ, ಹೆರಾಲ್ಡ್ ಜೆ. ರೀಟ್ಸೆಮಾ ನೇತೃತ್ವದ ವಿಲ್ಲನೋವಾ ವಿಶ್ವವಿದ್ಯಾಲಯದ ತಂಡವು ನೆಪ್ಚೂನ್ ಸುತ್ತಲೂ ಉಂಗುರಗಳನ್ನು ಹುಡುಕಲು ಪ್ರಾರಂಭಿಸಿತು. ೨೪ ಮೇ ೧೯೮೧ ರಂದು, ಅವರು ಒಂದು ನಿಗೂಢತೆಯ ಸಮಯದಲ್ಲಿ ನಕ್ಷತ್ರದ ಹೊಳಪಿನಲ್ಲಿ ಕುಸಿತವನ್ನು ಪತ್ತೆಹಚ್ಚಿದರು; ಆದಾಗ್ಯೂ, ನಕ್ಷತ್ರವು ಮಬ್ಬಾದ ರೀತಿಯಲ್ಲಿ ಉಂಗುರವನ್ನು ಸೂಚಿಸಲಿಲ್ಲ. ನಂತರ, ವಾಯೇಜರ್ ಫ್ಲೈ-ಬೈ ನಂತರ, ಅತ್ಯಂತ ಅಸಾಮಾನ್ಯ ಘಟನೆಯಾದ ಸಣ್ಣ ನೆಪ್ಚೂನಿಯನ್ ಚಂದ್ರ ಲಾರಿಸ್ಸಾದಿಂದ ನಿಗೂಢತೆ ಕಂಡುಬಂದಿದೆ.
೧೯೮೦ ರ ದಶಕದಲ್ಲಿ, ಯುರೇನಸ್‌ಗಿಂತ ನೆಪ್ಚೂನ್‌ಗೆ ಗಮನಾರ್ಹವಾದ ನಿಗೂಢತೆಗಳು ಅಪರೂಪವಾಗಿದ್ದವು, ಅದು ಆ ಸಮಯದಲ್ಲಿ ಕ್ಷೀರಪಥದ ಬಳಿ ಇತ್ತು ಮತ್ತು ಆದ್ದರಿಂದ ನಕ್ಷತ್ರಗಳ ದಟ್ಟವಾದ ಕ್ಷೇತ್ರದ ವಿರುದ್ಧ ಚಲಿಸುತ್ತಿತ್ತು. ನೆಪ್ಚೂನ್‌ನ ಮುಂದಿನ ನಿಗೂಢತೆ, ೧೨ ಸೆಪ್ಟೆಂಬರ್ ೧೯೮೩ ರಂದು, ಉಂಗುರದ ಸಂಭವನೀಯ ಪತ್ತೆಗೆ ಕಾರಣವಾಯಿತು. ಆದಾಗ್ಯೂ, ನೆಲದ ಆಧಾರಿತ ಫಲಿತಾಂಶಗಳು ಅನಿರ್ದಿಷ್ಟವಾಗಿತ್ತು. ಮುಂದಿನ ಆರು ವರ್ಷಗಳಲ್ಲಿ, ಸರಿಸುಮಾರು ೫೦ ಇತರ ರಹಸ್ಯಗಳನ್ನು ಗಮನಿಸಲಾಯಿತು ಮತ್ತು ಅವುಗಳಲ್ಲಿ ಕೇವಲ ಮೂರನೇ ಒಂದು ಭಾಗವು ಧನಾತ್ಮಕ ಫಲಿತಾಂಶಗಳನ್ನು ನೀಡಿತು. ನೆಪ್ಚೂನ್ ಸುತ್ತಲೂ ಏನಾದರೂ (ಬಹುಶಃ ಅಪೂರ್ಣ ಚಾಪಗಳು) ಖಂಡಿತವಾಗಿಯೂ ಅಸ್ತಿತ್ವದಲ್ಲಿದೆ, ಆದರೆ ರಿಂಗ್ ಸಿಸ್ಟಮ್ನ ವೈಶಿಷ್ಟ್ಯಗಳು ರಹಸ್ಯವಾಗಿಯೇ ಉಳಿದಿವೆ. ವಾಯೇಜರ್ ೨ ಬಾಹ್ಯಾಕಾಶ ನೌಕೆಯು ೧೯೮೯ ರಲ್ಲಿ ನೆಪ್ಚೂನ್‌ನ ಹಾರಾಟದ ಸಮಯದಲ್ಲಿ ನೆಪ್ಚೂನ್ ಉಂಗುರಗಳ ನಿರ್ಣಾಯಕ ಆವಿಷ್ಕಾರವನ್ನು ಮಾಡಿತು, 4950 km ರ ಸಮೀಪದಲ್ಲಿ ಹಾದುಹೋಯಿತು. ಆಗಸ್ಟ್ ೨೫ ರಂದು ಗ್ರಹದ ವಾತಾವರಣದ ಮೇಲೆ. ಮೊದಲು ಗಮನಿಸಿದ ಸಾಂದರ್ಭಿಕ ನಿಗೂಢ ಘಟನೆಗಳು ಆಡಮ್ಸ್ ರಿಂಗ್‌ನೊಳಗಿನ ಆರ್ಕ್‌ಗಳಿಂದ ಉಂಟಾದವು ಎಂದು ಅದು ದೃಢಪಡಿಸಿತು (ಕೆಳಗೆ ನೋಡಿ). ವಾಯೇಜರ್ ಫ್ಲೈ-ಬೈ-ಮೂಲಕ ಹಿಂದಿನ ಭೂಮಂಡಲದ ನಿಗೂಢ ಅವಲೋಕನಗಳ ನಂತರ ಉಂಗುರಗಳ ಆರ್ಕ್‌ಗಳ ವೈಶಿಷ್ಟ್ಯಗಳನ್ನು ೧೯೮೦ ರ ದಶಕದಲ್ಲಿ ಮರು ವಿಶ್ಲೇಷಣೆ ಮಾಡಲಾಯಿತು, ಇದು ವಾಯೇಜರ್ ೨ ಕಂಡುಹಿಡಿದವುಗಳಿಗೆ ಸಂಪೂರ್ಣವಾಗಿ ಹೊಂದಿಕೆಯಾಯಿತು.
ವಾಯೇಜರ್ ೨ ' ಫ್ಲೈ-ಬೈನಿಂದ, ರೆಸಲ್ಯೂಶನ್ ಮತ್ತು ಬೆಳಕನ್ನು ಸಂಗ್ರಹಿಸುವ ಶಕ್ತಿಯಲ್ಲಿನ ಪ್ರಗತಿಯಿಂದಾಗಿ ಹಬಲ್ ಬಾಹ್ಯಾಕಾಶ ದೂರದರ್ಶಕ ಮತ್ತು ಭೂಮಿಯ-ಆಧಾರಿತ ದೂರದರ್ಶಕಗಳೊಂದಿಗೆ ಪ್ರಕಾಶಮಾನವಾದ ಉಂಗುರಗಳನ್ನು (ಆಡಮ್ಸ್ ಮತ್ತು ಲೆ ವೆರಿಯರ್) ಚಿತ್ರಿಸಲಾಗಿದೆ. ನೆಪ್ಚೂನ್‌ನಿಂದ ಪ್ರಜ್ವಲಿಸುವಿಕೆಯು ಗಮನಾರ್ಹವಾಗಿ ಕಡಿಮೆಯಾದ ಮೀಥೇನ್ -ಹೀರಿಕೊಳ್ಳುವ ತರಂಗಾಂತರಗಳಲ್ಲಿ ಅವು ಗೋಚರಿಸುತ್ತವೆ, ಹಿನ್ನೆಲೆ ಶಬ್ದ ಮಟ್ಟಕ್ಕಿಂತ ಸ್ವಲ್ಪ ಮೇಲಿರುತ್ತವೆ. ಈ ಉಪಕರಣಗಳಿಗೆ ಮಸುಕಾದ ಉಂಗುರಗಳು ಇನ್ನೂ ಗೋಚರತೆಯ ಮಿತಿಗಿಂತ ಕೆಳಗಿವೆ. ೨೦೨೨ರಲ್ಲಿ ಜೇಮ್ಸ್ ವೆಬ್ ಬಾಹ್ಯಾಕಾಶ ದೂರದರ್ಶಕದಿಂದ ಉಂಗುರಗಳನ್ನು ಚಿತ್ರಿಸಲಾಯಿತು, ಇದು ವಾಯೇಜರ್ ೨ ' ಫ್ಲೈ-ಬೈ ನಂತರ ಮಸುಕಾದ ಉಂಗುರಗಳ ಮೊದಲ ವೀಕ್ಷಣೆಯನ್ನು ಮಾಡಿತು.
ಸಾಮಾನ್ಯ ಗುಣಲಕ್ಷಣಗಳು
thumb| ಮಸುಕಾದ ವೈಶಿಷ್ಟ್ಯಗಳನ್ನು ಹೊರತರಲು ವಾಯೇಜರ್ ರಿಂಗ್ ಚಿತ್ರವನ್ನು ಹೆಚ್ಚಿದ ಹೊಳಪಿನಲ್ಲಿ ತೋರಿಸಲಾಗಿದೆ ನೆಪ್ಚೂನ್ ಐದು ವಿಭಿನ್ನ ಉಂಗುರಗಳನ್ನು ಹೊಂದಿದೆ, ಗ್ರಹದಿಂದ ದೂರವನ್ನು ಹೆಚ್ಚಿಸುವ ಸಲುವಾಗಿ, ಗಾಲೆ, ಲೆ ವೆರಿಯರ್, ಲಾಸೆಲ್, ಅರಾಗೊ ಮತ್ತು ಆಡಮ್ಸ್. ಈ ಉತ್ತಮವಾಗಿ-ವ್ಯಾಖ್ಯಾನಿಸಲಾದ ಉಂಗುರಗಳ ಜೊತೆಗೆ, ನೆಪ್ಚೂನ್ ಲೆ ವೆರಿಯರ್‌ನಿಂದ ಗಾಲೆ ರಿಂಗ್‌ವರೆಗೆ ಒಳಮುಖವಾಗಿ ಮತ್ತು ಗ್ರಹದ ಕಡೆಗೆ ಪ್ರಾಯಶಃ ದೂರದಲ್ಲಿರುವ ವಸ್ತುವಿನ ಅತ್ಯಂತ ದುರ್ಬಲವಾದ ಹಾಳೆಯನ್ನು ಸಹ ಹೊಂದಿರಬಹುದು. ನೆಪ್ಚೂನಿಯನ್ ಉಂಗುರಗಳಲ್ಲಿ ಮೂರು ಕಿರಿದಾಗಿದ್ದು, ಸುಮಾರು ೧೦೦ ಕಿಮೀ ಅಗಲವಿದೆ. ಇದಕ್ಕೆ ವ್ಯತಿರಿಕ್ತವಾಗಿ, ಗಾಲೆ ಮತ್ತು ಲಾಸೆಲ್ ಉಂಗುರಗಳು ವಿಶಾಲವಾಗಿವೆ-ಅವುಗಳ ಅಗಲಗಳು ೨೦೦೦ ಕಿ.ಮೀ. ಮತ್ತು ೫೦೦೦ ಕಿ.ಮೀ. ನಡುವೆ ಇವೆ. ಆಡಮ್ಸ್ ಉಂಗುರವು ಮಸುಕಾದ ನಿರಂತರ ಉಂಗುರದಲ್ಲಿ ಹುದುಗಿರುವ ಐದು ಪ್ರಕಾಶಮಾನವಾದ ಆರ್ಕ್ ಗಳನ್ನು ಒಳಗೊಂಡಿದೆ. ಅಪ್ರದಕ್ಷಿಣಾಕಾರವಾಗಿ ಮುಂದುವರಿಯುತ್ತಾ, ಆರ್ಕ್‌ಗಳು: ಫ್ರಾಟರ್ನಿಟ್, ಎಗಾಲಿಟ್ ೧ ಮತ್ತು ೨, ಲಿಬರ್ಟೆ ಮತ್ತು ಕರೇಜ್. ಮೊದಲ ಮೂರು ಹೆಸರುಗಳು ಫ್ರೆಂಚ್ ಕ್ರಾಂತಿ ಮತ್ತು ಗಣರಾಜ್ಯದ ಧ್ಯೇಯವಾಕ್ಯವಾದ " ಸ್ವಾತಂತ್ರ್ಯ, ಸಮಾನತೆ, ಭ್ರಾತೃತ್ವ " ದಿಂದ ಬಂದಿವೆ. ೧೯೮೪ ಮತ್ತು ೧೯೮೫ ನಾಕ್ಷತ್ರಿಕ ನಿಗೂಢತೆಯ ಸಮಯದಲ್ಲಿ ಅವುಗಳನ್ನು ಕಂಡುಹಿಡಿದ ಅವರ ಮೂಲ ಅನ್ವೇಷಕರು ಈ ಪರಿಭಾಷೆಯನ್ನು ಸೂಚಿಸಿದ್ದಾರೆ. ನಾಲ್ಕು ಸಣ್ಣ ನೆಪ್ಚೂನಿಯನ್ ಚಂದ್ರಗಳು ಉಂಗುರ ವ್ಯವಸ್ಥೆಯೊಳಗೆ ಕಕ್ಷೆಗಳನ್ನು ಹೊಂದಿವೆ: ನಯಾಡ್ ಮತ್ತು ಥಲಸ್ಸಾ ಗಾಲೆ ಮತ್ತು ಲೆ ವೆರಿಯರ್ ಉಂಗುರಗಳ ನಡುವಿನ ಅಂತರದಲ್ಲಿ ಕಕ್ಷೆಯಲ್ಲಿ ಸುತ್ತುತ್ತವೆ; ಡೆಸ್ಪಿನಾ ಲೆ ವೆರಿಯರ್ ರಿಂಗ್‌ನ ಒಳಮುಖವಾಗಿದೆ; ಮತ್ತು ಗಲಾಟಿಯಾ ಆಡಮ್ಸ್  ಉಂಗುರಗಳ ಸ್ವಲ್ಪ ಒಳಭಾಗದಲ್ಲಿದೆ, ಹೆಸರಿಸದ ಮಸುಕಾದ, ಕಿರಿದಾದ ರಿಂಗ್‌ಲೆಟ್‌ನಲ್ಲಿ ಹುದುಗಿದೆ